qundao/data-zh-poetry huggingface dataset:
成化癸夘冬至谒陵与李宾之学士联句二十首 其七 将发
作者：程敏政
朝代：明
体裁：七言律诗

百年世世几同袍，此日追趋爱我曹。残话半从幽梦续，壮心宁觉畏途劳。鸡声绕舍催明发，虎旅连城散夜櫜。北望寝园三十里，斋庐还枕碧山高。
成化癸夘冬至谒陵与李宾之学士联句二十首 其三 沙河道中大风
作者：程敏政
朝代：明
体裁：七言律诗

掩地颠风作暮寒，乱云羁思两漫漫。沙飞屡却行人步，大冷谁供逆旅餐。岂有贤劳裨国事，最惭多病负儒冠。停骖小憩斜阳里，莫问前头道路难。
成化癸夘冬至谒陵与李宾之学士联句二十首 其九 道中
作者：程敏政
朝代：明
体裁：七言律诗

山郊回望永安城，白石黄沙旧路平。树老空山无落叶，泉通幽涧有馀声。明楼突兀中天见，神道逶迤上界行。下马红门分径入，四陵云气正纵横。
成化癸夘冬至谒陵与李宾之学士联句二十首 其二 清河会费廷言司业
作者：程敏政
朝代：明
体裁：七言律诗

故人相约会清河，短日羸骖奈远何。慰藉共逢辛苦地，笑谈聊续短长歌。野翁爱客能分火，戍客还家正拥戈。举目关山惊岁晚，旧游那复向时多。
成化癸夘冬至谒陵与李宾之学士联句二十首 其二十 其二十 入城
作者：程敏政
朝代：明
体裁：七言律诗

市桥烟火路东西，咫尺门墙望不迷。归计从容堪作例，别怀匆卒更留题。还家共有平安慰，行李惟多卷册携。与子竟成三宿契，向来无地不同跻。
成化癸夘冬至谒陵与李宾之学士联句二十首 其五 其五 刘谏议祠旧在学东谈本彝府尹移奉于此
作者：程敏政
朝代：明
体裁：七言律诗

谏议高名此地存，一�寒渌奠忠魂。忧时有策堪垂涕，泚颡何人是负恩。京府载修新栋宇，庙庭遥隔旧墙垣。如公千载还生气，半夜惊风正到门。
成化癸夘冬至谒陵与李宾之学士联句二十首 其五 刘谏议祠旧在学东谈本彝府尹移奉于此
作者：程敏政
朝代：明

谏议高名此地存，一？寒渌奠忠魂。忧时有策堪垂涕，泚颡何人是负恩。京府载修新栋宇，庙庭遥隔旧墙垣。如公千载还生气，半夜惊风正到门。
成化癸夘冬至谒陵与李宾之学士联句二十首 其八 早发暂过守备杜都阃
作者：程敏政
朝代：明
体裁：七言律诗

夜风吹尽晓晴新，城上青山欲近人。暂访元戎回马首，远追司业认车尘。冈峦宛转随双眺，官卫参差记六巡。拟向穹碑观圣制，道旁先望石麒麟。
成化癸夘冬至谒陵与李宾之学士联句二十首 其六 其六 不寐有怀廷言司业时屠朝宗都宪遣人相闻约同行
作者：程敏政
朝代：明
体裁：七言律诗

烟火沉沉夜对床，山城寒漏觉偏长。诗脾欲困频呼茗，旅梦初回更换香。司业馆深谁共宿，中丞台远漫相望。隔窗明月窥人处，犹似前宵在玉堂。
成化癸夘冬至谒陵与李宾之学士联句二十首 其十 斋所
作者：程敏政
朝代：明
体裁：七言律诗

襆被来寻旧直庐，石门斜映小窗虚。行厨午报新炊熟，别院寒分半榻居。对景忽疑山入座，引流常忆水通渠。小臣正切遗弓念，寝树风生夕照馀。
成化癸夘冬至谒陵与李宾之学士联句二十首 其十一 相赠
作者：程敏政
朝代：明
体裁：七言律诗

玉署春坊本旧邻，眼中谁主复谁宾。论文共剪斋堂烛，助祭同趋辇路尘。岁月催人成老大，交游屈指半新陈。松筠晚节期相保，情话惟应此最真。
成化癸夘冬至谒陵与李宾之学士联句二十首 其十七 至日归途有作
作者：程敏政
朝代：明
体裁：七言律诗

驿路晴风不著人，仲冬天气早回春。寒轻颇觉貂裘重，沙软何劳马策频。吾道渐从今日长，官曹常与故交亲。清时令节多休暇，归引壶觞正及辰。
成化癸夘冬至谒陵与李宾之学士联句二十首 其十三 夜坐
作者：程敏政
朝代：明
体裁：七言律诗

不眠相对拥寒炉，自起开门问仆夫。城角斗杓曾转未，殿头风铎有声无。斋心耿耿悬孤月，乡思迢迢隔五湖。清话恐贪今夜永，呼灯无惜效先趋。
成化癸夘冬至谒陵与李宾之学士联句二十首 其十九 望阙
作者：程敏政
朝代：明
体裁：七言律诗

城观巍巍入望深，五云长绕阆山岑。尘踪暂隔仙凡境，末吏叨陪翰墨林。池上衣冠应候我，道旁车马亦关心。休言日共长安远，已觉天威下照临。
成化癸夘冬至谒陵与李宾之学士联句二十首 其十二 晚眺
作者：程敏政
朝代：明
体裁：七言律诗

冒险寻幽兴亦奇，空林萧飒冻云垂。草中虎阱深难觉，山下龙池远莫窥。万里乾坤容著眼，一川风月解供诗。揽衣欲下愁荆棘，赖有乘高力未疲。
成化癸夘冬至谒陵与李宾之学士联句二十首 其十五 其十五 下陵
作者：程敏政
朝代：明
体裁：七言律诗

车从纷驰出乱山，月明灯影有无间。松林侧过全欹帽，马首低回半脱镮。隔路几人呼伴侣，随班十载愧容颜。孤城尚有淹留地，旧榻残灯正候关。
成化癸夘冬至谒陵与李宾之学士联句二十首 其十八 游清河惠应寺
作者：程敏政
朝代：明
体裁：七言律诗

金银楼阁倚晴空，几日新城此梵宫。同拂衣尘聊驻马，拟呼尊酒便开筒。山僧见面如相识，词客参禅也自通。抚事临风三叹息，一杯茶话正匆匆。
成化癸夘冬至谒陵与李宾之学士联句二十首 其十六 饮杜山守备宅
作者：程敏政
朝代：明
体裁：七言律诗

七年旌节驻山城，曾见官曹说姓名。酒出佳醅缘爱客，剑传奇术为谈兵。四陵宿卫严宵警，千顷屯田足岁耕。试问尚书门下士，征南勋业几人成。
成化癸夘冬至谒陵与李宾之学士联句二十首 其十四 恭诣长陵景陵行礼
作者：程敏政
朝代：明
体裁：七言律诗

寝殿门深夜未开，磬声遥自月中来。千官鹄立供牲币，九地龙光彻斗台。人语不闻山更静，灵风欲动仗初回。一宵两度陪禋祀，还忆君王万寿杯。
成化癸夘冬至谒陵与李宾之学士联句二十首 其四 宿昌平新城刘谏议祠下兼怀镜川杨翰长
作者：程敏政
朝代：明
体裁：七言律诗

五年重宿此斋居，往事分明一感予。坐久青毡回夜暖，话残红烛到更馀。中堂谏议迎新主，西郭耆民指故墟。因忆旧游杨翰长，摩挲三诵壁间书。
成化癸巳腊月十日予生盖三十年矣适有史事不克归省怅然有怀谨步韵家君守寿诗一章录似克俭克宽二弟
作者：程敏政
朝代：明

渐愁华发镜中生，三十年来数贱庚。未拂朝衣惭戏綵，每沾宫酝想遗羹。传声自愿如春好，守训何妨似水清。忽记夜深芸阁梦，渡江称寿最分明。
戴以德侍御行台清节卷
作者：程敏政
朝代：明

绕舍森森玉万竿，不知曾历几人看。一经句曲仙郎手，便觉行台分外寒。绣衣心性爱霜筠，自起新亭作主人。公退翛然无一事，清风看扫簿书尘。
戴以德侍御行台清节卷·其一
作者：程敏政
朝代：明

绕舍森森玉万竿，不知曾历几人看。一经句曲仙郎手，便觉行台分外寒。
戴以德侍御行台清节卷·其二
作者：程敏政
朝代：明

绣衣心性爱霜筠，自起新亭作主人。公退翛然无一事，清风看扫簿书尘。
扬州
作者：程敏政
朝代：明

东风吹彻晚阴晴，两岸新芜一棹横。去我青山如避俗，向人黄柳欲倾城。潮回海口盐船上，春入淮南米价生。二十四桥渔唱遍，嫦娥应识古今情。江日辉辉下广陵，客边吟兴偶然增。宋军水砦多编户，隋帝离宫半属僧。鹅鸭似便春雨数，楼台争出暮云层。往来总戴承平福，莫问从前几废兴。
扬州·其一
作者：程敏政
朝代：明

东风吹彻晚阴晴，两岸新芜一棹横。去我青山如避俗，向人黄柳欲倾城。潮回海口盐船上，春入淮南米价生。二十四桥渔唱遍，嫦娥应识古今情。
扬州·其二
作者：程敏政
朝代：明

江日辉辉下广陵，客边吟兴偶然增。宋军水砦多编户，隋帝离宫半属僧。鹅鸭似便春雨数，楼台争出暮云层。往来总戴承平福，莫问从前几废兴。
抱病经岁不作诗辛亥二月一日登齐云岩试笔一首
作者：程敏政
朝代：明

石洞谁穿薜荔封，玄云宫阙远闻钟。万松风奏笙簧杂，叠嶂天开锦绣重。久住定应凡骨换，偶来忘却病身慵。斜阳更骋东南望，正见黄山第一峰。
拜先世族祖宋丞相文清公元凤祠宇墓于古城关积庆寺
作者：程敏政
朝代：明

石兽行行草树间，往来人说古城关。先灵幸托青莲宇，上相曾分玉笋班。一族再分昭穆序，百年初识祖宗颜。非才岂足光潜德，负此穹碑勒墓山。
拜先世祖晋新安太守府君墓于双石
作者：程敏政
朝代：明

南朝遗迹半无闻，我郡犹传刺史君。当日循良开甲第，至今行旅识荒坟。百年守令孤芳在，万指儿孙一派分。不见墓田双石磉，白杨寒雨晚纷纷。
拜先世祖陈将军忠壮公庙于篁墩
作者：程敏政
朝代：明

僣侯东下势难支，出处如公最有辞。忍见松楸污贼手，径提戈甲济王师。两朝勋德收前史，一郡蒸尝奉古祠。再拜遗容风动幕，凛然犹是起兵时。
拜庆千秋节敬赋
作者：程敏政
朝代：明

山城侵晓设行宫，礼庆千秋万国同。新学定期随日长，睿心元自与天通。前星位正龙楼北，南极光躔鹤禁东。惭愧授经无寸补，四年空立御香中。
拱北楼
作者：程敏政
朝代：明

危楼突兀中天起，雄峙高城压诸垒。登楼北望空濛间，正距皇都三百里。直沽东去当海门，九河下泻鲸涛奔。一道科徵比州县，十连虎豹分营屯。天子端居不忘武，敕遣提刑此开府。眼中壮观忽岿然，缓带时来阅干橹。四方玉帛趋神京，千车万舶无留行。题品休歌太行路，丽谯却数天津城。忆昔文皇曾驻跸，父老相传至今日。宪臣初下新条章，宿将谁谙旧军律。城头大旆翻晴红，城边细柳摇薰风。我来徙倚不能去，宸居宛在红云中。画角悠扬鼓声壮，雉堞嵯峨日初上。掀髯听讲阴符篇，谁道儒生不堪将。槛外滔滔河水流，酒酣击节歌新楼。盛年相与赤心在，范公敢谢苍生忧。
指挥家叔将归七夕约李士敬昆仲同饯
作者：程敏政
朝代：明

半夜西风挟雨长，晓来庭院得新凉。正看织女嫁河鼓，况复行人辞帝乡。一曲离歌杂燕赵，几年骨肉似参商。二难有约不相负，预洗金荷打酒尝。
挽丘时雍太守父晖庵先生
作者：程敏政
朝代：明

家住番水上，从军向辽阳。代父远行役，日寓刁斗傍。时陈俎豆容，绝学惊殊方。坐令先轸徒，抠衣进中堂。归来迫迟莫，喜有名家郎。封君谢恩宠，居然事冠裳。春阳澹晖晖，颜色忽已藏。人生首丘愿，浪踪安可常。伟哉全归子，宿草今苍凉。我欲奠鸡絮，渺渺川途长。
挽余钟母
作者：程敏政
朝代：明

一夕谖花惨不开，满庭凉露鹤声哀。神姬约伴游仙去，帝子亲书遣祭来。古道悲风吹绛旐，玄墙阴雨上青苔。倚庐人诵南陔处，愁见当时玉镜台。
挽刘屯田
作者：程敏政
朝代：明

宰木萧萧掩墓场，屯田人去几星霜。早将礼乐魁南甸，几出忠言拒左珰。小阮立台昭世训，髯刘为宰冠诸郎。名镌翠碣青山下，拟共禾川逝水长。
挽大河卫闵恭户侯
作者：程敏政
朝代：明

忆向淮东接晤言，春风曾过玩韬轩。尊前舞剑军容肃，花下投壶语笑喧。奇骨似堪分爵土，壮心俄复厌尘烦。生刍一束无由奠，目断停云绕墓园。
挽富溪族人西畴处士
作者：程敏政
朝代：明

西畴一夕梦南柯，长叹浮生若逝波。庞老定归耆旧传，汉庭谁入孝廉科。荐新有子悲鲜稻，击壤何人续旧歌。闻说富溪埋玉处，才栽松树已婆娑。
挽工部颜员外泾父母
作者：程敏政
朝代：明

纶书初赠水曹郎，旌典仍题贞节坊。家声何止万金直，吉壤俄看双玉藏。遥望吴山为谁好，忽闻楚些令人伤。史臣有刻诏千载，寿算宁须论短长。
挽张世琏舍人
作者：程敏政
朝代：明

去年君家会邻曲，芙蕖花红池水绿。今年君死藤束棺，芙渠花落池水寒。明年花开对新主，太息人生几何许。楚些招君君不来，斜日虚堂泪如雨。
挽彭处士夫妇
作者：程敏政
朝代：明

隐君元是彭仙后，一日凌风去不回。寂寞王屯坡下路，杖藜谁复听松来。我爱梅边最不群，每从先达访遗文。由来国子先生母，却是梅边嫡派分。择继当时屡问名，邑南唐氏有家声。平生妇道堪书处，请看彭门七弟兄。
挽彭处士夫妇·其一
作者：程敏政
朝代：明

隐君元是彭仙后，一日凌风去不回。寂寞王屯坡下路，杖藜谁复听松来。
挽彭处士夫妇·其三
作者：程敏政
朝代：明

择继当时屡问名，邑南唐氏有家声。平生妇道堪书处，请看彭门七弟兄。
挽彭处士夫妇·其二
作者：程敏政
朝代：明

我爱梅边最不群，每从先达访遗文。由来国子先生母，却是梅边嫡派分。
挽朱维吉
作者：程敏政
朝代：明

一卧幽轩梦不回，独遗寒月照疏梅。夜深风露萧萧下，恐有吟魂跨鹤来。磐石山前土一抔，几株乔木带寒流。明明孝义题碑碣，莫为时名吊奕秋。
挽朱维吉·其一
作者：程敏政
朝代：明

一卧幽轩梦不回，独遗寒月照疏梅。夜深风露萧萧下，恐有吟魂跨鹤来。
挽朱维吉·其二
作者：程敏政
朝代：明

磐石山前土一抔，几株乔木带寒流。明明孝义题碑碣，莫为时名吊奕秋。
挽汪道全
作者：程敏政
朝代：明

姻党论交二十秋，布衣无竞雪盈头。诸生久奉诗书教，几族能同翰墨俦。梦拂梨云归海岛，字摹松雪遍乡州。哀歌一曲无由致，情逐鳙溪水共流。
挽洪太守夫人
作者：程敏政
朝代：明

闻讣惊相怛，名门失女宗。子成新进士，家出旧司农。弦断伤琴意，尘生暗镜容。不堪埋玉处，风木正鸣冬。梦兆曾炊臼，形伤见藁砧。菊松思共老，霜雪遽先侵。不待宜人诰，无惭列女箴。生刍叹莫奠，寒日动哀吟。
挽洪太守夫人·其一
作者：程敏政
朝代：明

闻讣惊相怛，名门失女宗。子成新进士，家出旧司农。弦断伤琴意，尘生暗镜容。不堪埋玉处，风木正鸣冬。
挽洪太守夫人·其二
作者：程敏政
朝代：明

梦兆曾炊臼，形伤见藁砧。菊松思共老，霜雪遽先侵。不待宜人诰，无惭列女箴。生刍叹莫奠，寒日动哀吟。
挽清源刘孝子克庄
作者：程敏政
朝代：明

大扁金书照里门，当时纯孝尚堪论。庭乌最尔谙心事，坟草犹疑染泪痕。五夜忽惊尘梦杳，百年终见古风存。孤舟前日相逢地，寒水无由酹一尊。
挽王瑞给事父
作者：程敏政
朝代：明

屡辞公府荐，赢得隐居名。水石夸王令，江湖继陆生。无方堪却老，有子解推荣。小茗山前路，行人亦怆情。
挽王端之
作者：程敏政
朝代：明

君来古歙曾过我，寒日松梅话小轩。我到钱塘还访子，暖风花竹宴名园。笑谈追想如三宿，魂梦那知隔九原。哀些慰君君莫恨，紫霄雏凤待高鶱。
挽程母项孺人
作者：程敏政
朝代：明

遥闻埋玉向青山，尘梦那知更不还。西母宴成身未老，北堂机冷鬓初斑。铭幽拟勒茔前石，写照空存镜里颜。落日闵川悲令子，朔风吹泪共潸潸。
挽胡孺人
作者：程敏政
朝代：明

鬓丝初觉早霜凌，岂意年来不自胜。蓬壁尚疑闻夜杼，蕙帷那复候晨兴。推恩子望新鸾诰，偕老人伤旧雁缯。寂寞祁阊山下路，一邱松柏锁寒藤。
挽致仕于千户
作者：程敏政
朝代：明

春风吹面雪盈头，已过人间八十秋。山戍昼閒惟系马，水村天远独盟鸥。周穷义重焚逋劵，知足心长守乐丘。身后有人能接武，辕门声价到皇州。每过深巷拜仪刑，不觉篮舆几日停。醒眼爱留通夕饮，壮心慵展卫生经。别来吟发添新白，望里家山只旧青。千里生刍嗟莫致，一缄哀些涕交零。
挽致仕于千户·其一
作者：程敏政
朝代：明

春风吹面雪盈头，已过人间八十秋。山戍昼閒惟系马，水村天远独盟鸥。周穷义重焚逋劵，知足心长守乐丘。身后有人能接武，辕门声价到皇州。
挽致仕于千户·其二
作者：程敏政
朝代：明

每过深巷拜仪刑，不觉篮舆几日停。醒眼爱留通夕饮，壮心慵展卫生经。别来吟发添新白，望里家山只旧青。千里生刍嗟莫致，一缄哀些涕交零。
挽董尚矩编修父母
作者：程敏政
朝代：明

董氏宁都盛，夫君说最良。忽捐招隐操，空贮活人方。断简藏家塾，残碑立墓场。由来天报德，貤赠托名郎。提携双稚子，孤月几回秋。綵服时经眼，珠冠老上头。院松终抱节，庭草讵忘忧。太史应裁传，千年重女流。
挽董尚矩编修父母·其一
作者：程敏政
朝代：明

董氏宁都盛，夫君说最良。忽捐招隐操，空贮活人方。断简藏家塾，残碑立墓场。由来天报德，貤赠托名郎。
挽董尚矩编修父母·其二
作者：程敏政
朝代：明

提携双稚子，孤月几回秋。綵服时经眼，珠冠老上头。院松终抱节，庭草讵忘忧。太史应裁传，千年重女流。
挽薛节妇
作者：程敏政
朝代：明

薛家贤节母，身住滆湖村。老去霜春面，归来月夜魂。孤鸿难再偶，慈竹自添孙。不负生前恨，金书照里门。
挽襄阳何太守原
作者：程敏政
朝代：明

故山埋玉几朝昏，何武虽亡美誉存。八帙鹤龄开上寿，两回鸾诰沐殊恩。政声独步儒兼吏，经学相传子又孙。定有史官增列传，莫缘哀些为销魂。
挽西安王太守
作者：程敏政
朝代：明

太守王公家太行，埋玉虽久声琅琅。我观东海笔循吏，生色澹沲如登堂。公初作官不择禄，海上二州成善俗。后来坐治海丰城，百姓至今犹聚哭。西安大郡称关中，贤守只云王海丰。当时去思耿未已，棠阴白草悲秋虫。人言仕学皆前定，阴功不似公家盛。三世相传五马符，前有金华后安庆。安庆高文如乃公，不久报政蓬莱宫。玺书锦袍还旧物，墟里一日生春风。我忆王公渺何处，遗泽不随漳水去。观风使者问先贤，认取庭前古槐树。
挽西庄耕隐章处士同知廷圭之父
作者：程敏政
朝代：明

红云含日照西庄，楚些声中白发长。杖履忍看桑柘影，衣巾犹带薜萝香。寿于吕尚非侥福，死比黔娄合谥康。经学已闻传令子，功名无愧古循良。
挽谢太守士元母
作者：程敏政
朝代：明

白箬山隐隐，白箬水沄沄。一抔松下土，重是恭人坟。恭人陈氏姬，长作谢家妇。厌彼时俗妆，佐此东山父。谢庭本馀庆，兰玉生何蕃。中挺一枝秀，色映阶墀萱。异产不凡材，国香动天子。鼎食来黄堂，恩纶下丹扆。方期冰雪操，晚共慈竹长。那知显扬地，遽成草木场。阃范多清风，人生一流电。名附有道碑，事可列女传。不见白箬阡，为歌白箬篇。寒云起闽峤，游子应潸然。
挽过野舟六绝
作者：程敏政
朝代：明

岁毂如流水，霜华满鬓催。沧江虹月在，不见米狂来。举世皆如梦，虚堂昼掩扉。几人名利窟，回首解忘机。芳林围石坞，人指薛泾原。此日归真宅，端然识寓言。谈屑多吴体，才华似郢人。一编窥豹稿，谁复和阳春。凤翥鹏鶱后，冲霄一鹤翔。九原知不憾，林立见三郎。远客询遗行，何如汉郭君。墓前新白石，应刻蔡邕文。
挽过野舟六绝·其一
作者：程敏政
朝代：明

岁毂如流水，霜华满鬓催。沧江虹月在，不见米狂来。
挽过野舟六绝·其三
作者：程敏政
朝代：明

芳林围石坞，人指薛泾原。此日归真宅，端然识寓言。
挽过野舟六绝·其二
作者：程敏政
朝代：明

举世皆如梦，虚堂昼掩扉。几人名利窟，回首解忘机。
挽过野舟六绝·其五
作者：程敏政
朝代：明

凤翥鹏鶱后，冲霄一鹤翔。九原知不憾，林立见三郎。
挽过野舟六绝·其六
作者：程敏政
朝代：明

远客询遗行，何如汉郭君。墓前新白石，应刻蔡邕文。
挽过野舟六绝·其四
作者：程敏政
朝代：明

谈屑多吴体，才华似郢人。一编窥豹稿，谁复和阳春。
挽通政沈知事父静轩母陈氏
作者：程敏政
朝代：明

有子通朝藉，遗芳祖汴州。静便时看槿，机息自盟鸥。行不惭张仲，文谁继隐侯。怀贤人共指，石屋岭东丘。沈郎贤令母，原自许溪来。阅世仁人寿，持家烈妇才。香云飞不返，慈竹死难栽。壸德流芳处，篇诗屡寄哀。
挽通政沈知事父静轩母陈氏·其一
作者：程敏政
朝代：明

有子通朝藉，遗芳祖汴州。静便时看槿，机息自盟鸥。行不惭张仲，文谁继隐侯。怀贤人共指，石屋岭东丘。
挽通政沈知事父静轩母陈氏·其二
作者：程敏政
朝代：明

沈郎贤令母，原自许溪来。阅世仁人寿，持家烈妇才。香云飞不返，慈竹死难栽。壸德流芳处，篇诗屡寄哀。
挽金芸窗
作者：程敏政
朝代：明
体裁：五言律诗

寂寞九原士，风流万石君。霜凋南国蕙，尘冷北窗芸。洲水移先业，吴泾卜近坟。从知秺侯裔，不愧陆生文。
挽金陵倪处士侍郎谦之族人李太常作志
作者：程敏政
朝代：明

家住修文巷，俄然梦不醒。谱通宗伯系，冢勒太常铭。猗顿千金产，童乌一卷经。不堪人堕泪，择葬近新亭。
提学宪副东园郑君廷纲置酒富春驿亭叙旧得联句三首
作者：程敏政
朝代：明

山雨初收暑气清，驿亭开宴叙离情。香刍未出心先醉，新茗才倾句已成。坐倚画阑窥净绿，笑停乌榜忘严程。人生聚散浑如梦，赢得重温白社盟。睦州城下偶逢君，把酒相看日未曛。茅屋几间山寺外，兰舟一棹石堤垠。已知学教遵安定，久羡才名赛右军。明日江亭愁遽别，几声长笛不堪闻。讲筵同及事先皇，谪下西湖两鬓霜。潦倒一尊仍话别，联翩孤榻此追凉。江声树色催诗急，竹笋溪鱼入馔香。握手严陵山下路，谁知身世在他乡。
提学宪副东园郑君廷纲置酒富春驿亭叙旧得联句三首·其一
作者：程敏政
朝代：明

山雨初收暑气清，驿亭开宴叙离情。香刍未出心先醉，新茗才倾句已成。坐倚画阑窥净绿，笑停乌榜忘严程。人生聚散浑如梦，赢得重温白社盟。
提学宪副东园郑君廷纲置酒富春驿亭叙旧得联句三首·其三
作者：程敏政
朝代：明

讲筵同及事先皇，谪下西湖两鬓霜。潦倒一尊仍话别，联翩孤榻此追凉。江声树色催诗急，竹笋溪鱼入馔香。握手严陵山下路，谁知身世在他乡。
提学宪副东园郑君廷纲置酒富春驿亭叙旧得联句三首·其二
作者：程敏政
朝代：明

睦州城下偶逢君，把酒相看日未曛。茅屋几间山寺外，兰舟一棹石堤垠。已知学教遵安定，久羡才名赛右军。明日江亭愁遽别，几声长笛不堪闻。
播州程氏世泽堂
作者：程敏政
朝代：明

闻说家声自洛中，几年移筑向蚕丛。短檠不废箕裘业，一剑长收保障功。心吐秀葵知晓日，根蟠乔木自春风。等閒庆泽应难尽，长共滔滔蜀水东。
故侍御安城钟公哀挽
作者：程敏政
朝代：明

乌府初持宪，彤庭首抗章。重渊思取日，三伏遽飞霜。结舌人何挤，捐躯独可伤。凭谁司国是，空自沮台纲。北极枢旋正，前星色再扬。褒忠光隧室，诛佞榜朝堂。未觉英魂散，偏怜庆泽长。宸衷矜寡妇，恩典及诸郎。愧我生虽后，书公传最详。正观毛发耸，昌诵齿牙香。漫尔编芸帙，无由奠桂浆。青松碑石古，白草墓台荒。肖像千金在，怀人一鉴亡。感时歌楚些，清泪欲浪浪。
故刑部尚书万安刘公夫人哀挽
作者：程敏政
朝代：明

尚书勋德重当时，伉俪分明得女师。淑行定归刘向传，令人三诵鹊巢诗。荆布家风玉雪容，诗书犹说旧儒宗。相夫谁合隆恩泽，四度鸾书出九重。清宁宫里早朝回，四翟冠高比上台。识遍朱门金字榜，众中誇道不凡才。教子丁宁读父书，策名黄甲佩金鱼。故园花竹春如海，赢得诸孙候板舆。阅世相将九十龄，白头如雪两瞳青。缘何便作游仙梦，拭泪空瞻婺女星。落日秋山起白云，森森松桧拥高坟。贤名百世应难灭，中有天家谕祭文。
故刑部尚书万安刘公夫人哀挽·其一
作者：程敏政
朝代：明

尚书勋德重当时，伉俪分明得女师。淑行定归刘向传，令人三诵鹊巢诗。
故刑部尚书万安刘公夫人哀挽·其三
作者：程敏政
朝代：明

清宁宫里早朝回，四翟冠高比上台。识遍朱门金字榜，众中誇道不凡才。
故刑部尚书万安刘公夫人哀挽·其二
作者：程敏政
朝代：明

荆布家风玉雪容，诗书犹说旧儒宗。相夫谁合隆恩泽，四度鸾书出九重。
故刑部尚书万安刘公夫人哀挽·其五
作者：程敏政
朝代：明

阅世相将九十龄，白头如雪两瞳青。缘何便作游仙梦，拭泪空瞻婺女星。
故刑部尚书万安刘公夫人哀挽·其六
作者：程敏政
朝代：明

落日秋山起白云，森森松桧拥高坟。贤名百世应难灭，中有天家谕祭文。
故刑部尚书万安刘公夫人哀挽·其四
作者：程敏政
朝代：明

教子丁宁读父书，策名黄甲佩金鱼。故园花竹春如海，赢得诸孙候板舆。
故城见致政马太守先生
作者：程敏政
朝代：明

前辈风流十载闻，登堂今喜沐清芬。夜谈往事徐呼酒，老爱新知屡示文。林壑有缘供杖屦，朝廷何日下玄纁。顺流双桨明朝别，无限情随烛影分。卫水湾湾翠绕庐，如云乔木荫庭除。白眉久待双龙阙，黄发高悬五马车。桑梓百年恭敬日，萍蓬千里笑谈馀。薰风拟入长安道，先为家人报起居。
故城见致政马太守先生·其一
作者：程敏政
朝代：明

前辈风流十载闻，登堂今喜沐清芬。夜谈往事徐呼酒，老爱新知屡示文。林壑有缘供杖屦，朝廷何日下玄纁。顺流双桨明朝别，无限情随烛影分。
故城见致政马太守先生·其二
作者：程敏政
朝代：明

卫水湾湾翠绕庐，如云乔木荫庭除。白眉久待双龙阙，黄发高悬五马车。桑梓百年恭敬日，萍蓬千里笑谈馀。薰风拟入长安道，先为家人报起居。
故礼部侍郎东嘉章公哀挽
作者：程敏政
朝代：明

早参仪部识人龙，长荷先生降礼容。林下黄花方采采，墓前芳草忽茸茸。生荣有客同三省，死谏何人犯九重。千载怀贤忧国意，临风谁说涕无从。
教谕许君置酒藏书阁有怀融堂钱先生
作者：程敏政
朝代：明

登高元不为伤离，雨后溪山一倍奇。野寺晴岚随画出，石林残照与诗宜。醉呼豆荚供新茗，閒扫苔花读旧碑。前辈风流谁复在，百年融老是吾师。
敬亭山
作者：程敏政
朝代：明

青山一万仞，我爱敬亭名。胜槩一千里，分疆及数城。不夸游目骋，转觉道心生。李白题诗在，风流续未成。
文公阙里谒后有作
作者：程敏政
朝代：明

洛水初传道己南，后生何幸此庭参。一时气数存虹井，万古仪刑仰晦庵。尘锁断碑馀劫火，山围新庙拥祥岚。正心诚意言犹在，三复无能祗自惭。
文夫还婺源
作者：程敏政
朝代：明

多病劬书感二毛，喜渠同志为书劳。聊将简册酬斯世，一任高贤笑我曹。谱恊欧苏先绣梓，文徵殷夏几挥毫。山堂与订重来约，莫待西风入缊袍。
文渊阁大学士彭先生哀挽
作者：程敏政
朝代：明

廊庙忧深病亦深，西风庭木动悲吟。文星一殒嗟何极，哀诏频颁似不禁。三馆尚闻修宋史，八方空复望商霖。平生忠孝封章在，不负先皇策士心。
文灿宪长亲家将赴任广东病中无由往拜书此奉别
作者：程敏政
朝代：明

碧山红叶路参差，宪节行当九月时。五岭使轺萦宦辙，一方民瘼重监司。官清岂解持端砚，主圣无烦贡荔枝。多病不堪临远别，浮云空系故人思。
斋夜与汪伯谐庶子陆鼎仪张启昭谕德联句
作者：程敏政
朝代：明

月转西檐夜向深，几回思卧更看参。天清辇道遥闻柝，火冷斋庐半拥衾。有制共严三日戒，受釐应荅九重心。坐来无事频呼茗，怀抱都忘俗虑侵。闭门春夜烛花偏，对拥寒炉久未眠。沉水旋添销刻漏，綵毫频染动云烟。天连御苑钟初尽，露下仙台月尚悬。侍立小童浑不厌，晚来衣薄坐相怜。旅夕相看第几回，斯文尚谊许追陪。两坊灯火还连榻，三榜才名旧擢魁。茶话颇淹公宿意，坐眠时遣吏人猜。书生事业犹如故，耿耿丹心独未灰。呼童试问夜如何，月落参横四鼓过。寒气逼人衣渐薄，春愁泥客梦还多。南郊大礼凭谁赋，东阁官梅许共哦。候吏已闻催晓近，便思冠履上銮坡。
斋夜与汪伯谐庶子陆鼎仪张启昭谕德联句·其一
作者：程敏政
朝代：明

月转西檐夜向深，几回思卧更看参。天清辇道遥闻柝，火冷斋庐半拥衾。有制共严三日戒，受釐应荅九重心。坐来无事频呼茗，怀抱都忘俗虑侵。
斋夜与汪伯谐庶子陆鼎仪张启昭谕德联句·其三
作者：程敏政
朝代：明

旅夕相看第几回，斯文尚谊许追陪。两坊灯火还连榻，三榜才名旧擢魁。茶话颇淹公宿意，坐眠时遣吏人猜。书生事业犹如故，耿耿丹心独未灰。
斋夜与汪伯谐庶子陆鼎仪张启昭谕德联句·其二
作者：程敏政
朝代：明

闭门春夜烛花偏，对拥寒炉久未眠。沉水旋添销刻漏，綵毫频染动云烟。天连御苑钟初尽，露下仙台月尚悬。侍立小童浑不厌，晚来衣薄坐相怜。
斋夜与汪伯谐庶子陆鼎仪张启昭谕德联句·其四
作者：程敏政
朝代：明

呼童试问夜如何，月落参横四鼓过。寒气逼人衣渐薄，春愁泥客梦还多。南郊大礼凭谁赋，东阁官梅许共哦。候吏已闻催晓近，便思冠履上銮坡。
斋居喜雪联句
作者：程敏政
朝代：明

夜寒集疏霰，岁暮呈嘉祥。天心重昭格，民事期丰穰。斋诚达宵旰，祀出排缁黄。同袍此共宿，旅夕能相忘。凭檐俯轻飏，引烛惊微光。严城漏声寂，小阁炉烟翔。簌簌堕庭戺，霏霏闯堂皇。萦空转飘撇，亚风随低昂。乍翻燕山席，陡溢韩军囊。剪裁谢新巧，涂抹羞妍妆。同出联祖祢，分飞忽参商。蚕缫散绩室，舞袂投东房。辉增？衣净，爽激銮铃锵。长河饫坚腹，断岭横截肪。隉阱夷险一，羃野东西相。雅栖惊欹仄，鸟篆馀偏傍。疏影落高树，清威折幽篁。雀困馀粒绝，兔穷数罝张。委径没樵屐，回洲胶渔航。望失远山色，坐想千林芳。先春夺造化，异境开鸿荒。潜阳地中复，宿沴物外藏。馀孽息蝥螣，庶徵宜粢粱。楼居足酣眺，市卧怜饥僵。窗虚气逾肃，景绝诗能当。云英幻无蒂，水种空传香。槎通汉渚近，赋擅梁园长。关戍肌欲皴，田畯乐未央。沛泽浃穹壤，至治归明良。竹宫怡圣情，词垣纪篇章。邈哉继云汉，大庆垂无疆。
斋居喜雪联句
作者：程敏政
朝代：明
体裁：古风

夜寒集疏霰，岁暮呈嘉祥。天心重昭格，民事期丰穰。斋诚达宵旰，祀出排缁黄。同袍此共宿，旅夕能相忘。凭檐俯轻飏，引烛惊微光。严城漏声寂，小阁炉烟翔。簌簌堕庭戺，霏霏闯堂皇。萦空转飘撇，亚风随低昂。乍翻燕山席，陡溢韩军囊。剪裁谢新巧，涂抹羞妍妆。同出联祖祢，分飞忽参商。蚕缫散绩室，舞袂投东房。辉增�衣净，爽激銮铃锵。长河饫坚腹，断岭横截肪。隉阱夷险一，羃野东西相。雅栖惊欹仄，鸟篆馀偏傍。疏影落高树，清威折幽篁。雀困馀粒绝，兔穷数罝张。委径没樵屐，回洲胶渔航。望失远山色，坐想千林芳。先春夺造化，异境开鸿荒。潜阳地中复，宿沴物外藏。馀孽息蝥螣，庶徵宜粢粱。楼居足酣眺，市卧怜饥僵。窗虚气逾肃，景绝诗能当。云英幻无蒂，水种空传香。槎通汉渚近，赋擅梁园长。关戍肌欲皴，田畯乐未央。沛泽浃穹壤，至治归明良。竹宫怡圣情，词垣纪篇章。邈哉继云汉，大庆垂无疆。
斋居有怀李宾之侍读次街字如字二韵
作者：程敏政
朝代：明

月明人语静天街，一树松毛舞乱钗。高论谁翻巫峡水，相思如隔叶山厓。百年散地堪藏拙，三宿斋居漫寄怀。独幸太平今有象，南郊春意十分佳。潇洒仙郎玉不如，春来多病想离居。赓酬未觉诗禅定，笑语偏惊墨妙疏。斋舍月明灯晕小，严城风静柝声虚。知君此夕应无寐，起望星垣候属车。
斋居有怀李宾之侍读次街字如字二韵·其一
作者：程敏政
朝代：明

月明人语静天街，一树松毛舞乱钗。高论谁翻巫峡水，相思如隔叶山厓。百年散地堪藏拙，三宿斋居漫寄怀。独幸太平今有象，南郊春意十分佳。
斋居有怀李宾之侍读次街字如字二韵·其二
作者：程敏政
朝代：明

潇洒仙郎玉不如，春来多病想离居。赓酬未觉诗禅定，笑语偏惊墨妙疏。斋舍月明灯晕小，严城风静柝声虚。知君此夕应无寐，起望星垣候属车。
斋居次韵世赏廷言
作者：程敏政
朝代：明

多才几宿共斋诚，玉署三回见月生。纪盛又传新得句，怀人空读旧题名。幽花小埭春光浅，古木回廊夜气清。只恐御坛高处冷，寝帏通夕未忘情。
斋所谢定西侯惠巴茶
作者：程敏政
朝代：明

元戎斋祓近青坊，分得新茶带酪香。雪乳味调金鼎厚，松涛声泻玉壶长。甘于马湩疑通谱，清让龙团别制方。吟吻渴消春昼永，愧无裁答付奚囊。
断石村
作者：程敏政
朝代：明

大星何日坠沧浪，点破风前一镜光。野棹偶来幽涧侧，古诗谁刻断崖傍。丹梯恐蹑苍苔滑，云碓时舂白稻香。西望欲穷山尽处，石人峰倚暮天长。
断石村秋社作
作者：程敏政
朝代：明

秋水崩沙拥断堤，午风吹树忽闻鸡。吟身正喜轻如叶，社饮何妨醉似泥。菜圃引篱斜作径，菱塘分渌下通溪。呼船直抵澄潭下，细扫苍崖读旧题。
断石联句
作者：程敏政
朝代：明

瘦石初来断石游，须容吾辈共仙舟。诗怀浩荡天留景，酒令循环客算筹。绝壁雨馀苍藓合，澄潭风定碧波收。眼前无限登临兴，十幅归帆已挂秋。
斯文今日喜相逢坐雨谈诗阁酒钟眼底好山青到席吟边脩竹翠穿墉天教风雪添吟兴花压阑干妒醉容许莫便出门还一笑隔邻黄宪意方浓
作者：程敏政
朝代：明

片云将雨急催诗，况值春城欲暮时。宾主乐当金谷罢，儿童休笑玉山欹。良朋满座真奇遇，健笔凌空总妙词。闻说西邻仍有约，莫教沉醉负佳期。
新城公馆夜梦亡弟借邵文敬主事壁上留题韵
作者：程敏政
朝代：明

弟兄无分过中年，千里云山望眼穿。地下有时还见汝，人间无路可呼天。英魂彷佛归何处，此夜分明到我边。公馆北风吹梦醒，不知衾枕已汍然。
新墟吴亚卿先生哀挽二首
作者：程敏政
朝代：明

早辞钟鼎乐丘园，盛福完名众所尊。星象忽惊前夕变，耆英今复几人存。庙堂拟下哀荣诏，林壑空留杖履痕。总道庆源流不尽，一经传子又传孙。不睹光仪岁月侵，上堂瞻拜此情深。坐中屡说通家义，老去犹多体国心。朝野勋名终烜赫，山川灵气忽销沉。无由执绋东风里，西望新墟思不禁。
新墟吴亚卿先生哀挽二首·其一
作者：程敏政
朝代：明

早辞钟鼎乐丘园，盛福完名众所尊。星象忽惊前夕变，耆英今复几人存。庙堂拟下哀荣诏，林壑空留杖履痕。总道庆源流不尽，一经传子又传孙。
新墟吴亚卿先生哀挽二首·其二
作者：程敏政
朝代：明

不睹光仪岁月侵，上堂瞻拜此情深。坐中屡说通家义，老去犹多体国心。朝野勋名终烜赫，山川灵气忽销沉。无由执绋东风里，西望新墟思不禁。
新安人以析居为常事独吾山斗宗人周生兄弟同爨至今可嘉也其家有集秀堂予为之作歌
作者：程敏政
朝代：明

堂上覆斗山，堂下五城水，争羡君家好兄弟。紫荆根固踰百年，棠棣花开香十里。呜呼弟兄如鼎足，那忍相倾覆。其餗紾尔臂、阋尔墙，寄言莫上君家堂。
新安旧有二程先生祠荷侍御提学娄公克让许修复之偶于婺源陈简教谕处得克让往年过博野祠下之作因借韵一首奉寄
作者：程敏政
朝代：明

伊水渊源出未穷，故乡尸祝礼何丰。能崇命世真儒庙，全仗分司御史功。伫见门墙登士子，岂徒伏腊走村翁。他时胜迹书图志，定把新安比洛崇。
新安洪生通今郑州守有约之少子乡进士远之弟而予兄汀州贰守克和之婿也来京师从人受春秋学日以成岁暮欲将往省于郑且南还入郡学以俟秋试其志可谓健矣道别之际赋诗赠之
作者：程敏政
朝代：明

綵衣遥向郑州城，书剑还为故国行。官邸冬温先季子，京闱秋试待诸生。匆匆立马辞乡丈，草草传觞愧馆甥。但喜家声常不坠，一门难弟又难兄。
新居夏夜
作者：程敏政
朝代：明

雨馀风起月如霜，白苧衣轻怯晚凉。夜半呼童移席过，小楼檐下设胡床。
新岁大雪用元日韵
作者：程敏政
朝代：明

几处青山失旧途，一宵寒气薄流苏。离群色乱沙头鹭，争食饥喧屋上乌。陇麦廉纤如妒客，庭梅清瘦欲惭吾。近臣喜遇正元瑞，拟颂丰年达上都。
新得北山别墅志喜
作者：程敏政
朝代：明

几年储却草堂赀，一日溪行偶得之。种竹何人先为我，见山随处总宜诗。松林便取斜开径，石濑仍分曲度池。尘鞅自今应不到，往来樵牧是心知。
新推府陈公良至任以久雨弗克趋贺有传其诗章至休宁者因借韵奉赠
作者：程敏政
朝代：明

苦雨蓬门只自关，几回思见紫芝颜。野桥水力频增涨，石路苔痕久上班。入境便闻声价重，登堂能遣簿书閒。锦囊剩有新珠玉，一夜流传到碧山。
新桥驿登陆之河间拜扫先墓道中作
作者：程敏政
朝代：明

新桥河下夜停船，早向瀛东扫墓田。久客渐惊时序改，何人能了宦情牵。白云渺渺垂天末，黄叶萧萧堕马前。人与归鸦心共远，高城犹在夕阳边。
方侍御到京后寄题梅一绝并咏宪台梅三律勉和二篇其一
作者：程敏政
朝代：明
体裁：七言绝句

瘦骨冰容不耐寒，春花开落任悲欢。天留一树清溪上，正为山人喜静观。
方侍御到京后寄题梅一绝并咏宪台梅三律勉和二篇其二
作者：程敏政
朝代：明
体裁：七言律诗

胜地清空绝四邻，东皇先报一枝春。愔愔香气侵衣冷，的的铅华入镜匀。谁道广平非赋手，直应和靖是花神。山园亦有孤芳咏，恰借君为压卷人。
方侍御受敕有诗见寄奉酬
作者：程敏政
朝代：明

早年文价重燕山，桓鲍心期伯仲间。出按远提乌府印，侍朝常肃紫宸班。龙墀奏绩衣冠拥，凤敕推封雨露颁。天子圣明先纳谏，济时勋业趁朱颜。玄英诗骨老云岩，衣钵分明付阿咸。写景尚随莲社约，观风何愧柏台衔。珠流丙夜光难定，鹤唳清秋韵不凡。健草如能慰衰朽，新篇无惜惠泥缄。
方侍御受敕有诗见寄奉酬·其一
作者：程敏政
朝代：明

早年文价重燕山，桓鲍心期伯仲间。出按远提乌府印，侍朝常肃紫宸班。龙墀奏绩衣冠拥，凤敕推封雨露颁。天子圣明先纳谏，济时勋业趁朱颜。
方侍御受敕有诗见寄奉酬·其二
作者：程敏政
朝代：明

玄英诗骨老云岩，衣钵分明付阿咸。写景尚随莲社约，观风何愧柏台衔。珠流丙夜光难定，鹤唳清秋韵不凡。健草如能慰衰朽，新篇无惜惠泥缄。
施秋官彦器公务至休宁汝彝黄司训过予请同登齐云岩中道值雨少饮阳山寺作时立春前五日
作者：程敏政
朝代：明

冒雨追随出郭人，萧萧寒吹逼车裀。喜看赤地尘埃净，转觉青山面目真。多病此时心便足，奇观三匝句方新。广文须办重来约，五日东风又报春。
族人抑昏更名诗
作者：程敏政
朝代：明

昏昏勇当抑，明明力当希。顾名一自勖，往哲思同归。逸士号无党，贤人称去非。相望富溪月，旅夕扬清辉。
族孙天保德吉名字诗
作者：程敏政
朝代：明

三复戬谷诗，上想镐京燕。为德遍群黎，盛治不可见。云谁爱兹语，我族称世贤。父命期远大，宾字盍勉旃。勉旃亦何如，隐显各致用。文武思吉甫，孝友企张仲。力学返性善，克效孳孳功。帝监实伊迩，锡福冥冥中。珍重过庭闱，河洛有遗矩。慎勿惭斯名，涂人可为禹。
日出入行
作者：程敏政
朝代：明

朝看红云出东海，暮看红日沈西山。西沈东出不自已，行人到此伤心颜。家居徽歙间，身缀蓬莱班。南亲闱兮北帝阙，古来忠孝两难尽，此途此去终来还。仰天戴日歌一曲，不觉清泪流潸潸。
旧春斋居闻诸君子用东坡韵有作甚盛今冬祈雪仆方至自江南预宿此房附骥一首录呈寅长鼎仪
作者：程敏政
朝代：明

斋居无尘足清暇，明月满城如雪夜。情知露祷圣心劳，对榻不眠听漏下。火冷初惊沉末灭，杯香已觉松涛泻。诸公玉山相照人，著我蒹葭岂流亚。年华忍与双毂争，时政谁当一筹借。愁闻饥鼠去复来，屡见灯花结还谢。萧萧树影欲过墙，隐隐棋声疑隔舍。诗盟且喜随孟韩，世态何须问荼蔗。莫虞久坐吏人苦，曾发高歌山鬼怕。前身疑是刁斗公，不直一钱从怒骂。
早发
作者：程敏政
朝代：明

古城衰柳散朝鸦，抚景全忘驿路赊。山色西来寒泼黛，日光东出暖蒸霞。远人仆仆行躔费，一处摇摇酒幔斜。此去前村知己近，耳闻鸡犬隔林哗。
早发湖乐镇过黄木岭遇佐时及乡人来迎
作者：程敏政
朝代：明

湖乐镇下更未阑，黄木岭头山火寒。峰腰霜满一尺径，涧底风生千仞滩。归心急喜到家好，侧足方知行路难。前途忽与故人接，相对不觉成悲欢。
早发滁阳戏题
作者：程敏政
朝代：明

夜到滁阳只困眠，去时才及五更天。匆匆谕德人应笑，何不来尝庶子泉。
早秋游城南宗家园亭次韵周伯常中允二首
作者：程敏政
朝代：明

宗老当时喜种花，至今池馆压堤沙。苍颜一去成尘土，白日重来感岁华。多谢诸公同驻马，却怜犹子解持家。高城暮鼓催归急，不得临风奠一瓜。愔愔残暑逗轻纱，马入南园识旧家。邻酿旋分燕市酒，土宜时供歙州茶。田苗有雨秋初熟，林影无风昼不哗。我已分为东道主，请君随赏四时花。
早秋游城南宗家园亭次韵周伯常中允二首·其一
作者：程敏政
朝代：明

宗老当时喜种花，至今池馆压堤沙。苍颜一去成尘土，白日重来感岁华。多谢诸公同驻马，却怜犹子解持家。高城暮鼓催归急，不得临风奠一瓜。
早秋游城南宗家园亭次韵周伯常中允二首·其二
作者：程敏政
朝代：明

愔愔残暑逗轻纱，马入南园识旧家。邻酿旋分燕市酒，土宜时供歙州茶。田苗有雨秋初熟，林影无风昼不哗。我已分为东道主，请君随赏四时花。
早行过岳庙闻钟
作者：程敏政
朝代：明

子规啼彻曙光分，岳庙钟声隔坞闻。白发愿随鸿庆主，云中一候武夷君。
早过山下有感
作者：程敏政
朝代：明

春花秋月两相凌，随处青山兴便乘。卷里好诗图上景，半归邱陇半归僧。
早过石羊干
作者：程敏政
朝代：明

秾绿连村麦气殷，野塘春水更潺潺。桐花似雪明深坞，松骨如龙起半山。鸟劝惰农飞谷口，犬惊生客噪林间。石羊废垄兼怀古，消得浮生几醉颜。
早过车田村
作者：程敏政
朝代：明

沙岸深穿石径幽，橘梢藤刺翠相樛。孤村路出荒垣近，十亩阴蟠古木稠。樵彴半湾松崦脚，水桩遥响竹棚头。息肩少狎群鸥坐，不觉凉生两袂秋。
昌平宿刘谏议祠
作者：程敏政
朝代：明

三年重拜谏臣祠，手掬寒泉酹一卮。气节可兴天下士，蒸尝无愧杜中师。对庭舍子嗟唐策，忧国凭谁续楚词。今日万机归圣断，有臣应恨不同时。
昌平寓馆再用簪字韵
作者：程敏政
朝代：明

矗矗遥峰插翠簪，策将羸马过城阴。青篘白饭逢新主，彩笔花笺续旧吟。风细涧声清漱玉，日斜林影淡摇金。空庭伫立生山思，一径无人草自深。
明妃曲
作者：程敏政
朝代：明

明妃本是巫山女，貌美如花解人语。家门正对楚王台，惯听乡人说云雨。一朝被选入汉宫，几年不识天子容。宫车日日向何所，鱼钥只把长门封。象床不寐心如捣，自惜红颜暗中老。裴回顾影泪双垂，生死不如台下草。胡王欲得汉家姬，六宫尽蹙双蛾眉。孤怀不觉心语口，犹胜永巷常凄其。欣然独上毡车里，胡王得之惊且喜。短箫吹出霸陵桥，两两雎鸠水中起。古城北去多战场，黄沙白草春无光。多情自得虏庭乐，回首汉月空茫茫。打围夜向阴山宿，更为胡王理丝竹。汉家莫悔误和戎，琵琶不是思归曲。
春坊斋夜追忆旧时在翰林东署与诸君子喜雪焚香联句之作奉简亨甫鼎仪世贤三太史
作者：程敏政
朝代：明

斋榻游尘净，宫城刻漏残。不知芸阁梦，何似桂坊寒。旅夕垆香在，经春雪意难。同袍应念及，灯火旧诗坛。
春山雪霁应制
作者：程敏政
朝代：明

东风夜扫肜云散，坐见西山倚晴汉。旭日昭回万玉林，芙蓉百二光凌乱。韶华却在璚岛中，玉泉水来如白虹。野人行爱草木润，飞鸟下顾川原空。乘春骋望登高阁，春意山容两回薄。天开图画绕都城，共喜年初得嘉乐。太平有象乐未央，不用大蒐开猎场。凤池旧重郢人曲，阳春白雪成新章。极目崔嵬动遐想，山下游车护来往。满前物色总宜人，细麦青青更堪赏。
春社谣
作者：程敏政
朝代：明

我家社公耕凿主，求晴得晴雨得雨。今春作社神更欢，值我一年新病愈。墙下小桃红满枝，塘东弱柳垂金丝。社饭炊香出茅屋，腊酒一倾连数卮。土鼓逄逄过林际，醉插山花共神戏。隔邻鸡犬喜欲狂，接席儿童相笑詈。满爇炉香焚纸钱，大家再拜祈丰年。放臣敢道金马客，明日扶犁同下田。
春草便面为汪思恭题
作者：程敏政
朝代：明

趣在窗前不剪，梦从池上初归。但觉光风到手，犹疑清露沾衣。
春雨应制
作者：程敏政
朝代：明

密云起东郊，霭霭覆高阁。条风一流转，好雨应时落。冥濛浥街尘，顷刻满城郭。坐见西北山，千里翠如瀹。粼粼玉池水，㶁㶁声赴壑。微虹隐木杪，生意动花萼。田家方播种，喜气欲腾跃。行看土膏润，不畏沟塍涸。龙德普所施，预想秋大穫。仰首谢玄功，对物有馀乐。
晚次良乡
作者：程敏政
朝代：明

晚宿良乡馆，离家第一程。便应今日梦，南北两关情。
晚登姑苏驿楼与瞿刚贡士小酌有感
作者：程敏政
朝代：明

蹑屐重登昭赐楼，吴粳今是八回秋。驿夫迎舫惊生客，稚子循廊感旧游。塔影带云横树杪，鹊声和雨下城头。晚凉不尽裴？意，一饭匆匆已放舟。
晚登姑苏驿楼与瞿刚贡士小酌有感
作者：程敏政
朝代：明
体裁：七言律诗

蹑屐重登昭赐楼，吴粳今是八回秋。驿夫迎舫惊生客，稚子循廊感旧游。塔影带云横树杪，鹊声和雨下城头。晚凉不尽裴�意，一饭匆匆已放舟。
晚行至任邱
作者：程敏政
朝代：明

风尘猎猎马蹄翻，旋觉残阳下古原。五里路中三渡水，十家村里九颓垣。一抔尚指卢医葬，两垒空馀郑市存。此夜客怀应渐好，计程明日到乡园。
晚过大柳树驿
作者：程敏政
朝代：明

大鎗岭下马频挥，大柳冈头客渐稀。烈火燎原虓虎避，疾风惊草雉鸡飞。山回转觉邮亭远，月下先愁驿路微。野戍谁家多种竹，旅怀当此更依依。
晚香为太仓陆处士作
作者：程敏政
朝代：明

笃行老不衰，有美陆仲父。平生得高趣，卓尔在秋圃。群芳坐销歇，黄花正纷吐。凛如千岁夫，岁晚节逾苦。窅窕林亭间，相对傲风雨。慷慨陶徵君，遗踪未榛莽。亦有韩相国，功名照千古。出处虽不同，景行吾所取。汤汤末流中，谁能立孤柱。千里闻德馨，相思动吟麈。
景州望董子祠
作者：程敏政
朝代：明

先哲巍巍老仲舒，古祠犹枕旧园居。一时仁义江都相，百世渊源鲁国儒。稍慰夙心思奠水，仰瞻遗像欲停车。后生碌碌成何用，翘首风前思有馀。
景范为武林施秀才赋
作者：程敏政
朝代：明

往哲去已远，遗范存典册。居然山斗尊，景仰斯有获。多君浙西彦，揭榜示鞭策。一善思服膺，微言亦探索。持循苟弗已，渐可窥道脉。或堪凤腾咮，何止鹏奋翮。云为一愆期，名实坐难核。悠悠圣狂分，忽忽天壤隔。勉哉好德人，毋遣中道画。希颜与学孔，千载后贤责。
暮雨夜泊
作者：程敏政
朝代：明

黑风摧山雨如注，未到下邳无泊处。暗中杂遝人语声，且逐淮南漕舟住。淮南漕舟三百强，粉宇舵楼成堵墙。轮更转箭镇相续，似觉人人嫌夜长。灭烛悠然倚床坐，远村曙鸡闻一个。前途早有役夫来，岸东相呼岸西和。
月夜小饮李符台家
作者：程敏政
朝代：明

绿槐庭下动秋风，草酌相看一笑同。久坐不知更漏永，月轮飞上屋山东。
月夜渡清流关
作者：程敏政
朝代：明

壁立万仞清流山，横截万古清流关。人间险固不可少，老天生此青孱颜。平生细读五朝史，柴郎亦是奇男子。斩关缚取二将军，点捡真人入驱使。我来吊古当穷冬，阴崖草木号天风。当时战处杳无迹，惟有明月留山中。圣代车书会同久，此地无劳置官守。长歌一曲下关来，夜市还沽酿泉酒。
月桂图
作者：程敏政
朝代：明

天风肃庭宇，玉鉴悬清秋。霏霏金粟香，湛湛金波流。郗林亦何常，志士方黑头。须知汉庭对，卓彼蟾宫游。
月波楼为吴孟实题
作者：程敏政
朝代：明

遥天无片云，溪水荫清樾。谁开溪上楼，早见溪上月。恍然冰壶中，涌此烂银阙。主人时独来，水鸟声乍歇。橘林晚霜过，荷沜微风发。晴峰远相带，隐隐青一发。水天荡无垠，斗柄正高揭。凭阑击唾壶，神爽已飞越。我欲往从之，乘夜泛渔筏。一笑捲疏帘，促席共薇蕨。酒力清易醒，诗怀浩难竭。入眼竹洲寒，何时解尘袜。
有客馈予奇石置庭前盆池意甚爱之一夕被人窃去怅然赋诗且以自慰
作者：程敏政
朝代：明

何人瞰我碧玲珑，舁去潜随五夜风。石发尚馀粘瓮口，云根无复寄墙东。爱山正尔清非盗，抚景何妨色是空。王屋太行今在否，欲题新札问愚公。
有怀彦夫师鲁
作者：程敏政
朝代：明

新笋已过母，时禽多变声。可人期不至，明月下前楹。
有感
作者：程敏政
朝代：明

供应纷纷接两京，舳舻千里敢争衡。尚方味说东南美，敕使行兼日夜程。进果谁陈加爵疏，献芹图得爱君名。岂知仁圣忧民隐，旰食时时减大烹。
有感次高夏官克明韵二首
作者：程敏政
朝代：明

年来閒却旧岩扃，僮仆应嫌鹊未灵。二顷墨庄心已足，几人尘海梦初醒。愁侵病骨须先白，春入天涯草更青。感子投琼意何限，愧无佳什付奚丁。山前山色绕篱斜，惯看收租与焙茶。寸策并无空许国，一年将尽倍思家。䲭夷旧迹馀三泖，太白新题重九华。自分散樗成底事，春风无限上林花。
有感次高夏官克明韵二首·其一
作者：程敏政
朝代：明

年来閒却旧岩扃，僮仆应嫌鹊未灵。二顷墨庄心已足，几人尘海梦初醒。愁侵病骨须先白，春入天涯草更青。感子投琼意何限，愧无佳什付奚丁。
有感次高夏官克明韵二首·其二
作者：程敏政
朝代：明

山前山色绕篱斜，惯看收租与焙茶。寸策并无空许国，一年将尽倍思家。䲭夷旧迹馀三泖，太白新题重九华。自分散樗成底事，春风无限上林花。
有画士人与和尚道士醉戏者曲有思致殆宋本也漫赋一绝
作者：程敏政
朝代：明

外貌猖狂内乐真，醉来谁主复谁宾。等閒不是攒眉社，自有壶天一样春。
朔州行送王汝璧太守述职西还
作者：程敏政
朝代：明

朔州城头塞云结，朔州城下沙如雪。赫连古戍白草枯，一路角声吹不歇。居民半是防秋兵，十里五里屯军营。偏师夜坐烽火息，飞挽小儿歌太平。王郎家世本灵武，明目张髯气如虎。羽林骄将不敢欺，碛里人耕好田土。穷州十年多苦辛，奉檄东来觐紫宸。长官知名圣君喜，边吏有才能几人。遥遥朔州城，劝子一卮酒，马蹄明朝向山后。女墙孤月重相思，定倚危楼望南斗。
望云思亲图
作者：程敏政
朝代：明

朝看云出壑，暮见云归山。庭闱怅何许，人子伤朱颜。当年绕亲舍，千里念行役。今兹绕亲茔，三时泪沾臆。里儒为作记，良工绘新图。虽知一念性，十室惭非夫。夷之亦何人，亚圣特相勉。老我宁失言，珍重望云扁。
望后舟
作者：程敏政
朝代：明

前舟已过青山趾，后舟犹驻沧江涘。得风未可遽凌人，同在江湖作舟子。欲去不去心茫然，耳畔彷佛闻鸣舷。须臾相见谢相候，并行不碍波中天。君不见前舟独行方坐啸，后舟向晚终须到。又不见后舟载比前舟轻，反过前舟三日程。活计平生系征舸，但愿风潮共安妥。不惜朝朝望后舟，他人岂必相忘我。
望夜独坐书院有怀时承之还歙天爵入城敬之还汊口师鲁还率口逸清访彦夫于祁门
作者：程敏政
朝代：明

月上前山久，怀人坐夜深。乱蛙鸣暗浦，一猰叫空林。野屐东西惯，尘编岁月侵。独馀窗下竹，能识个中心。
望昌平作兼答曰川谕德
作者：程敏政
朝代：明
体裁：七言律诗

万仞桥山入望高，轻装来惯不知劳。近城石濑清尘鞅，何处山风裂苧袍。马脱鞍衔随地宿，犬惊冠盖隔林嗥。灯前试品行囊赠，太史新篇似水曹。
望昌平作兼答曰川谕德
作者：程敏政
朝代：明

万仞桥山入望高，轻装来惯不知劳。近城石濑清尘鞅，何处山风裂苧袍。马脱鞍衔随地宿，犬惊冠盖隔林嘷。灯前试品行囊赠，太史新篇似水曹。
望狄梁公祠
作者：程敏政
朝代：明

■鸡鸣处一家危，问讯虬髯悔可追。元嗣未应堪再辱，孤臣宁复避群嗤。台衡得相方成国，神器非公定付谁。欧史范碑明皦日，居人徒识令君祠。丛祠香火对山开，相国勋名重古来。浴日有人归荐草，啸风无鬼附荒莱。晴云忽作千峰暝，朔气还传万壑哀。遗爱已深忘岁月，长松生子竹生胎。
望狄梁公祠
作者：程敏政
朝代：明

崇祠香火傍穹林，想像生容一正衿。猛虎尚驯良吏手，牝鸡能拂老臣心。孤云渺渺回天末，短日悠悠及岁阴。古道荒榛知不远，瓣香他日敬来寻。
望狄梁公祠·其一
作者：程敏政
朝代：明

■鸡鸣处一家危，问讯虬髯悔可追。元嗣未应堪再辱，孤臣宁复避群嗤。台衡得相方成国，神器非公定付谁。欧史范碑明皦日，居人徒识令君祠。
望狄梁公祠·其二
作者：程敏政
朝代：明

丛祠香火对山开，相国勋名重古来。浴日有人归荐草，啸风无鬼附荒莱。晴云忽作千峰暝，朔气还传万壑哀。遗爱已深忘岁月，长松生子竹生胎。
望琅琊诸山不及游典术魏延追及诵吾同年庄孔阳司副四十年来方一到之句不觉笑曰孔阳谢病居江浦去滁不百里而近尚半世一至况碌碌我辈乎马上次韵一首以示延便中寄声孔阳未必不为之抚掌也
作者：程敏政
朝代：明

林壑分明自一寰，酿泉声出两峰间。百年纸上看陈迹，寸日忙中负此山。到处僧为风月主，生来谁似水云閒。逃名更笑庄周懒，半世方成一往还。
望茂陵恭赋
作者：程敏政
朝代：明

茂陵宫殿郁参差，已近先皇发引时。上界鸾声应载道，北山龙脉又分支。递迁九室藏新主，会遣千官奉节祠。惭愧十年叨讲幄，一言无补发成丝。
望阙里作
作者：程敏政
朝代：明

尼山东下郁苍苍，去路都无百里长。何日礼容陈俎豆，一宵清梦绕宫墙。孔林岂用堪舆说，周典应多掌故藏。心口自惭还自语，进修何日敢升堂。
朝宗都宪闻予教庶吉士有诗见赠奉和
作者：程敏政
朝代：明

玉署西瞻尺五天，讲帷何敢次高贤。听君句比芝房籥，笑我才如草舍椽。春馆昼长香篆续，午城风起漏声传。诗书愿附灯窗业，不为身期食蠹仙。芸馆初开二月天，诗邮来自柏台贤。人才盛喜鹓成序，岁律忙惊燕寄椽。学海有航思共济，经畬无本愧家传。锦囊收拾珠玑在，佳话应留满集仙。
朝宗都宪闻予教庶吉士有诗见赠奉和·其一
作者：程敏政
朝代：明

玉署西瞻尺五天，讲帷何敢次高贤。听君句比芝房籥，笑我才如草舍椽。春馆昼长香篆续，午城风起漏声传。诗书愿附灯窗业，不为身期食蠹仙。
朝宗都宪闻予教庶吉士有诗见赠奉和·其二
作者：程敏政
朝代：明

芸馆初开二月天，诗邮来自柏台贤。人才盛喜鹓成序，岁律忙惊燕寄椽。学海有航思共济，经畬无本愧家传。锦囊收拾珠玑在，佳话应留满集仙。
朝陵岁例同寅必有赠行诗以倡和为礼今次独无知我不工于此也往来三宿皆天日晴暖诗景满前竟不能措一辞诚如诸公所料行馆早起漫成一律志愧然继来者免我引玉之劳又不能不自幸也
作者：程敏政
朝代：明

故人怜我乏诗才，断遣吟筒第一回。林壑献嘲从此始，风花乘兴待谁来。黉宫地僻红尘少，寝路霜晴白日开。只有青山知客意，嗒然相对两悠哉。
木假山与李符卿士钦联句二首
作者：程敏政
朝代：明

小朵飞来远逼真，水漂沙啮几经春。烟鬟拂树阴长合，土骨粘苔绿未匀。醉客弯弓疑伏虎，画工挥策恐生麟。江南何限云根在，赢得诗人入梦频。鬼斧何年砥柱存，崭然头角手惊扪。雨来迥带烟岚色，日落常涵紫翠痕。眼底一拳分太华，掌中三股劈昆崙。饮馀不作平原癖，咫尺仙槎认海门。
木假山与李符卿士钦联句二首·其一
作者：程敏政
朝代：明

小朵飞来远逼真，水漂沙啮几经春。烟鬟拂树阴长合，土骨粘苔绿未匀。醉客弯弓疑伏虎，画工挥策恐生麟。江南何限云根在，赢得诗人入梦频。
木假山与李符卿士钦联句二首·其二
作者：程敏政
朝代：明

鬼斧何年砥柱存，崭然头角手惊扪。雨来迥带烟岚色，日落常涵紫翠痕。眼底一拳分太华，掌中三股劈昆崙。饮馀不作平原癖，咫尺仙槎认海门。
木兰花慢·赠通守娄公致政还乡有序
作者：程敏政
朝代：明

喜年方耳顺，何遽尔赋归田。想十载红尘，题舆佐岳，连宵清梦，先到林泉。抽身急流而退，任攀辕无计可留延。万里蓬瀛身近，一州父老情牵。故园松菊正依然。晚景乐无边。看满载图书，芸霏别舸，倾城冠盖，云拥离筵。酌杯起、为公寿，问几人舒卷似公贤。海上耆英会启，日边循吏名传。
未至普照寺道中作
作者：程敏政
朝代：明

石梁湾曲水沉沉，路下峰腰半不禁。风外茶烟知寺近，云中鸡唱觉村深。病多宜享山林福，才薄难胜利济心。且为渔樵增故事，临流先续采芝吟。
未至茶原梅水横发块坐三日
作者：程敏政
朝代：明

几日黄梅雨，平吞绿树湾。犬惊船上屋，蛟纵水沉山。两屐难乘兴，三杯暂破颜。人生亦堪笑，咫尺是乡关。
朱宪副恩寿堂
作者：程敏政
朝代：明

一堂曾记寿兼恩，八载相闻齿更尊。不叩仙方延岁月，只将公廪奉晨昏。推封日下登三品，衍庆年来见十孙。大手特书应未了，绿槐如幄荫高门。
朴庵先生何公哀挽八章
作者：程敏政
朝代：明

行比先民老更成，耻随流俗竞浮荣。家山日暮愁云起，留得庵居朴字名。曾从江上拾遗金，瓦砾相轻见道深。野史有人应作传，世人谁是古人心。饥氓不道食无粮，贫女还应嫁有装。遥想輀车临葬日，几人遮道泪浪浪。孔墙东畔起高楼，望见宫前泮水流。家训有劳人共指，都台声价重宸旒。窗下俄生并蒂瓜，可须红紫斗繁华。高人已作全归士，和气犹传积善家。山中逃暑睡方甜，门外于菟识孝廉。寿到古稀仍过七，老天明示吉人占。曾受清朝御史封，华颠乌帽见真容。坟前更竖苍崖石，待取鸾书下九重。敕葬恩深动一时，松楸长系百年思。几筵况有奎文在，不用人歌薤露诗。
朴庵先生何公哀挽八章·其一
作者：程敏政
朝代：明

行比先民老更成，耻随流俗竞浮荣。家山日暮愁云起，留得庵居朴字名。
朴庵先生何公哀挽八章·其七
作者：程敏政
朝代：明

曾受清朝御史封，华颠乌帽见真容。坟前更竖苍崖石，待取鸾书下九重。
朴庵先生何公哀挽八章·其三
作者：程敏政
朝代：明

饥氓不道食无粮，贫女还应嫁有装。遥想輀车临葬日，几人遮道泪浪浪。
朴庵先生何公哀挽八章·其二
作者：程敏政
朝代：明

曾从江上拾遗金，瓦砾相轻见道深。野史有人应作传，世人谁是古人心。
朴庵先生何公哀挽八章·其五
作者：程敏政
朝代：明

窗下俄生并蒂瓜，可须红紫斗繁华。高人已作全归士，和气犹传积善家。
朴庵先生何公哀挽八章·其八
作者：程敏政
朝代：明

敕葬恩深动一时，松楸长系百年思。几筵况有奎文在，不用人歌薤露诗。
朴庵先生何公哀挽八章·其六
作者：程敏政
朝代：明

山中逃暑睡方甜，门外于菟识孝廉。寿到古稀仍过七，老天明示吉人占。
朴庵先生何公哀挽八章·其四
作者：程敏政
朝代：明

孔墙东畔起高楼，望见宫前泮水流。家训有劳人共指，都台声价重宸旒。
杂诗二首
作者：程敏政
朝代：明

苦暑夜不寐，起读月令章。乃知季夏后，有土居中央。下以开素景，上以承朱阳。寒暑相代谢，天运固有常。如何历家算，视此殊乖张。谓是大火西，柔金遇而藏。三庚作三伏，坐使元化戕。试问创者谁，眇眇秦汉王。恭惟大统历，贤者宜消详。西域当晦时，微月见西北。元有耶律氏，遂作庚午历。斯人非妄者，乃是目所击。流沙与昧谷，万古地不易。相传无此语，止谓哉生魄。天道岂不常，推移在异域。何得起巫咸，为我究其迹。
杂诗二首·其一
作者：程敏政
朝代：明

苦暑夜不寐，起读月令章。乃知季夏后，有土居中央。下以开素景，上以承朱阳。寒暑相代谢，天运固有常。如何历家算，视此殊乖张。谓是大火西，柔金遇而藏。三庚作三伏，坐使元化戕。试问创者谁，眇眇秦汉王。恭惟大统历，贤者宜消详。
杂诗二首·其二
作者：程敏政
朝代：明

西域当晦时，微月见西北。元有耶律氏，遂作庚午历。斯人非妄者，乃是目所击。流沙与昧谷，万古地不易。相传无此语，止谓哉生魄。天道岂不常，推移在异域。何得起巫咸，为我究其迹。
李侍御二画 其一 鹤
作者：程敏政
朝代：明

缟衣清露湿漙漙，四顾松阴弄影寒。老警自能知夜半，不缘明月下瑶坛。
李侍御二画 其二 雁
作者：程敏政
朝代：明

啄宿相依苇岸浔，幸离矰缴几秋深。可因恋稻频来往，须识随阳一片心。
李侍御二画·鹤
作者：程敏政
朝代：明

缟衣清露湿漙漙，四顾松阴弄影寒。老警自能知夜半，不缘明月下瑶坛。啄宿相依苇岸浔，幸离矰缴几秋深。可因恋稻频来往，须识随阳一片心。
李侯新作秋水亭可望松萝诸山客有遗之沈石田画者正会此意
作者：程敏政
朝代：明

蓦地萝山为写真，石田毫素妙通神。閒来秋水亭中坐，便是丹青个里人。
李员外应祯吴太史原博约游虎丘
作者：程敏政
朝代：明

日散林霏见虎丘，故人清约此閒游。望深绿树知藏寺，吟遍青山始系舟。塔院风来花似雪，剑池春到水如油。酒阑不尽吴中胜，老衲相招更倚楼。
李士常侍御瓜祝卷次韵
作者：程敏政
朝代：明

弄璋那惜酒频赊，奇谶新徵李氏瓜。香实下临苔径密，瘦藤纷绕竹棚斜。歌声久入风人谱，庆泽先归友婿家。闻道诸郎能典谒，款门他日待供茶。梦熊今已十年赊，入手真怜二月瓜。根胜预期穿土早，子多从遣压篱斜。来禽青李思临帖，白雪阳春愧作家。他日饷人分数蒂，一封兼侑歙州茶。
李士常侍御瓜祝卷次韵·其一
作者：程敏政
朝代：明

弄璋那惜酒频赊，奇谶新徵李氏瓜。香实下临苔径密，瘦藤纷绕竹棚斜。歌声久入风人谱，庆泽先归友婿家。闻道诸郎能典谒，款门他日待供茶。
李士常侍御瓜祝卷次韵·其二
作者：程敏政
朝代：明

梦熊今已十年赊，入手真怜二月瓜。根胜预期穿土早，子多从遣压篱斜。来禽青李思临帖，白雪阳春愧作家。他日饷人分数蒂，一封兼侑歙州茶。
李太守诞日
作者：程敏政
朝代：明

五十年光刺史身，却当人日庆生申。松筠饱历冰霜久，金紫沾荣雨露频。曲度鸾笙随律转，酒开银瓮泼醅新。凭将方寸长生地，散作山城一路春。
李源十景 其一 天井龙痕
作者：程敏政
朝代：明

潜龙卧空山，爪印非斧琢。一日风雷生，终当露头角。
李源十景 其七 笔架凌云
作者：程敏政
朝代：明

三峰上排云，竞秀如笔格。千古兆人文，知非草玄宅。
李源十景 其三 鉴塘活水
作者：程敏政
朝代：明

一镜含天光，源头自何许。悠悠川上心，临流共谁语。
李源十景 其九 溪流晚棹
作者：程敏政
朝代：明

閒登溪上楼，返照射溪水。何处榜声来，前滩白鸥起。
李源十景 其二 军滩马迹
作者：程敏政
朝代：明

义兵昔来过，石上马蹄在。遗响寄滩声，英风凛何代。
李源十景 其五 莲亭小雨
作者：程敏政
朝代：明

雨落芙蓉塘，一阵香冉冉。潇洒亭中人，红尘不相染。
李源十景 其八 诰轴横空
作者：程敏政
朝代：明

一峰如诰身，隐隐当户见。山灵知主人，终为汉庭彦。
李源十景 其六 竹径清风
作者：程敏政
朝代：明

夹道千琅玕，森森出墙外。有时一轮秋，平空发天籁。
李源十景 其十 山涧朝舂
作者：程敏政
朝代：明

云碓倚东陇，远响一洲隔。空林烟火生，晨炊待香白。
李源十景 其四 斗峡回澜
作者：程敏政
朝代：明

两崖忽中分，惊浪凡几折。相期避暑来，薰风洒飞雪。
李源十景·天井龙痕
作者：程敏政
朝代：明

潜龙卧空山，爪印非斧琢。一日风雷生，终当露头角。义兵昔来过，石上马蹄在。遗响寄滩声，英风凛何代。一镜含天光，源头自何许。悠悠川上心，临流共谁语。两崖忽中分，惊浪凡几折。相期避暑来，薰风洒飞雪。雨落芙蓉塘，一阵香冉冉。潇洒亭中人，红尘不相染。夹道千琅玕，森森出墙外。有时一轮秋，平空发天籁。三峰上排云，竞秀如笔格。千古兆人文，知非草玄宅。一峰如诰身，隐隐当户见。山灵知主人，终为汉庭彦。閒登溪上楼，返照射溪水。何处榜声来，前滩白鸥起。云碓倚东陇，远响一洲隔。空林烟火生，晨炊待香白。
李白墓
作者：程敏政
朝代：明

谁见吟魂月里归，临风怀古思依依。史中出处犹真伪，地下形骸果是非。采石人家空奠酒，盛唐诗派不传衣。骑鲸浩气今安在，一片江流荡落晖。
李白问月图为巡按吴天弘侍御赋
作者：程敏政
朝代：明

山东李白真王孙，天才逸若天马奔。醉中双眼俯八极，弄月似扣玻瓈盘。安得长江化春酒，诗成百篇供一斗。拔取蟾宫玉兔毫，为副金銮草麻手。江月空明山月高，停杯一问歌声豪。贺监归湖郭令远，寂寞当时宫锦袍。文章万古光不歇，过眼清光几圆缺。世间欲访谪仙人，煜煜长庚皎如月。
李符台宅暑夜
作者：程敏政
朝代：明

广庭堪避暑，槐幕正当轩。凉吹梢头发，疏星叶罅翻。忽惊羁思杳，转觉市声烦。此夕行窗梦，遥应入故园。
杨中书应宁行卷
作者：程敏政
朝代：明

十年供奉住京华，几处丘园入望赊。梦绕啼鹃过六诏，心随征雁落三巴。卜居早续并州句，归路争迎汉使槎。珍重板舆行处乐，太平何地不宜家。
杨叔瓛地官挽歌六章 其一 文崖
作者：程敏政
朝代：明

卓笔峰高半入云，秀钟人物迥超群。山川一日收灵气，留得扬雄死后文。
杨叔瓛地官挽歌六章 其三 同居里
作者：程敏政
朝代：明

门前乔木翠生烟，一姓同居几百年。闻说省郎无恙日，紫荆花下酒如泉。
杨叔瓛地官挽歌六章 其二 西野草堂
作者：程敏政
朝代：明

寂寂茅堂昼掩关，瀼西风物称投閒。当时岸帻黄花里，应读移文笑北山。
杨叔瓛地官挽歌六章 其五 惺惺泉
作者：程敏政
朝代：明

一泓挑出浅沙间，照影如分镜里颜。知是吟魂长不散，月明来此弄潺湲。
杨叔瓛地官挽歌六章 其六 乐丘
作者：程敏政
朝代：明

乐丘遥枕暮云寒，一日全归事最难。赢得墓前新石在，铭文留与后人看。
杨叔瓛地官挽歌六章 其四 庐墓处
作者：程敏政
朝代：明

白石青松路不迷，隐君坟上路萋萋。当时苫块藏身处，犹说慈乌绕树啼。
杨叔瓛地官挽歌六章·文崖
作者：程敏政
朝代：明

卓笔峰高半入云，秀钟人物迥超群。山川一日收灵气，留得扬雄死后文。寂寂茅堂昼掩关，瀼西风物称投閒。当时岸帻黄花里，应读移文笑北山。门前乔木翠生烟，一姓同居几百年。闻说省郎无恙日，紫荆花下酒如泉。白石青松路不迷，隐君坟上路萋萋。当时苫块藏身处，犹说慈乌绕树啼。一泓挑出浅沙间，照影如分镜里颜。知是吟魂长不散，月明来此弄潺湲。乐丘遥枕暮云寒，一日全归事最难。赢得墓前新石在，铭文留与后人看。
杨应宁舍人相邀避暑韩太仆园与倪舜咨学士联句
作者：程敏政
朝代：明

赤日黄尘奈暑何，郊园惟此绿阴多。四窗潇洒馀桃李，一径萦纡绕薜萝。地主盘餐饶楚味，野人丝竹尚燕歌。斜阳欲忘归途远，十里新堤带玉河。
杨村寺与似都宪联句为别
作者：程敏政
朝代：明

一尊相饯石溪边，离思纷纷总怅然。流水门前翻白雪，好峰云外叠青莲。威生玉节今初下，情到金兰古亦便。幸遇心知程学士，不辞倾倒夕阳天。
杨村逆风通夕
作者：程敏政
朝代：明

忽忽无言里，悠悠不寐中。短檠流绛蜡，阴牖落青虫。人幸窥篷月，天悭上水风。白河三百里，羁思浩无穷。
杨村道中
作者：程敏政
朝代：明

几处炊烟认水村，数声山犬吠篱门。寒天日落明鸦背，荒岁田空剩草根。垂涧石如牛马饮，排云山似节旄屯。眼中无限诗情在，欲对沙鸥了一尊。
杭人孙钝自号一松托人来新安求赋
作者：程敏政
朝代：明

为爱亭亭翠不群，个中情事许谁分。孤标誓与寒经雪，直干心期秀入云。清梦往来无尔汝，繁华开落任悲欣。因君忽忆南峰下，九里风声满意闻。
松崖为县人胡昭题
作者：程敏政
朝代：明

老髯踞石幽且贞，喜君卜居若平生。三更绕地星月碎，九夏半空风雨惊。知心晏岁竹连坞，过眼一春花满城。斸苓有约幸无拒，杖策来寻猿鹤盟。
松月图为陈高士题
作者：程敏政
朝代：明

绿钗摇影见分毫，露下空庭月正高。礼罢夜坛频侧耳，一天凉籁洒秋涛。
松萝山
作者：程敏政
朝代：明

双峡中分一径通，宝坊遥隔片云东。四时山色涵空翠，万折泉声泻断虹。清爱竹孙穿冻雪，静闻松子落香风。登高两屐吾方健，携手无因得赞公。
松萝庵视田作
作者：程敏政
朝代：明

百亩田庐未就荒，随缘仍得旧僧房。斸苓拟结千年社，养竹同分五月凉。奔走半生今尚健，登临长啸古谁狂。东风似识游人意，忽送幽兰几阵香。
林泉清趣卷为古林黄思复题
作者：程敏政
朝代：明

散发长林下，洗耳清泉中。黄君亦佳士，不沾游冶丛。得句写松雨，呼酒翻荷风。未觉白日晚，正喜红尘空。人生穹壤间，所乐恒不同。扰扰鸡鹜场，伊谁识冥鸿。我方驾黄犊，世网不受笼。浩渺寒溪湾，上有一亩宫。掬水饫真味，种树歌新功。君当入吾社，渔牧随西东。
林良二画
作者：程敏政
朝代：明

青山半壁垂藤阴，南陂水满菰蒲深。非凫非鹜见双鸟，上下？？鸣春音。石饮林栖无系著，老去画师那可作。虞人弋子漫多情，豢养能如写生乐。断崖风急鸣枯杨，回溪沙白芦草黄。羽毛纵横各有适，顾影似爱秋原长。此本谁当百金售，画堂彷佛闻清咮。老隼苍鹰不敢窥，疑在洋洋古灵囿。
林良二画·其一
作者：程敏政
朝代：明

青山半壁垂藤阴，南陂水满菰蒲深。非凫非鹜见双鸟，上下？？鸣春音。石饮林栖无系著，老去画师那可作。虞人弋子漫多情，豢养能如写生乐。
林良二画·其一
作者：程敏政
朝代：明
体裁：古风

青山半壁垂藤阴，南陂水满菰蒲深。非凫非鹜见双鸟，上下��鸣春音。石饮林栖无系著，老去画师那可作。虞人弋子漫多情，豢养能如写生乐。
林良二画·其二
作者：程敏政
朝代：明

断崖风急鸣枯杨，回溪沙白芦草黄。羽毛纵横各有适，顾影似爱秋原长。此本谁当百金售，画堂彷佛闻清咮。老隼苍鹰不敢窥，疑在洋洋古灵囿。
枫桥送别图追赋送刘汝器太守
作者：程敏政
朝代：明

枫桥岸侧鸡乱鸣，枫桥水边舟欲行。老稚欢呼吏人拥，云是刘侯朝帝京。刘侯爱民如赤子，三岁大朝今岁始。循良定作好诸侯，清白曾夸真御史。枫桥之水来吴江，刘侯惠泽如水长。王程有期不可挽，起舞再进黄金觞。明年二月春满野，一路垂杨翠堪把。焚香结綵预相期，还向枫桥候车马。
桃源图诗
作者：程敏政
朝代：明

冬青之木郁葱葱，日落水流西复东。岁岁年年人不同，桃花依旧笑春风。百年废兴增叹嘅，落红万点愁如海。今年花胜去年红，明年花开复谁在。可惜落花君莫扫，孤芳转盼同衰草。对此如何不泪垂，十年花送佳人老。志士幽人莫怨嗟，看到子孙能几家。寸根千里不易到，留种河阳一县花。
桃源行为扬州王彦平太守题画
作者：程敏政
朝代：明

前村鸡鸣后村应，四山如城石无磴。男耕女织自春秋，不许世尘通一径。绕溪种桃无杂花，十里五里明朝霞。穿花作路记来往，秦虐不到山人家。捕鱼深入者谁子，鸣榔忽过青山趾。溪亭老翁疑且惊，失路何人误来此。小问市朝经几主，客云有晋今太康。邀归恋恋作鸡黍，屈指悠悠悲海桑。异事流传宁复再，神仙已远丹青在。昌黎有作诚得之，馀子虽工亦何逮。我尝三复柴桑吟，桃源楚地幽且深。楚人雠秦不相屈，忠义谁明千载心。竹鹤老人年九十，点染生绡墨犹湿。楚江山水晋风神，却似身曾到原隰。维扬太守开别筵，披图细玩春风前。兴酣一订武陵史，为君改赋逃秦篇。
桐隐为龚凤赋
作者：程敏政
朝代：明

曾向吴门识大龚，喜君继隐托孤桐。荐书那复干知己，篆刻争誇似乃翁。竹院隔邻秋兴足，葑溪当径午尘空。君王旧有招贤操，正在南薰几曲中。
梁叔厚太史父母哀挽
作者：程敏政
朝代：明

伯鸾高义重诸梁，七帙光阴晓梦长。鸡絮独堪徐孺礼，干戈曾戢郑公乡。岭南鼓吹留残藁，庭下芝兰压众芳。有托不忧身后事，墓亭碑石见龙章。偕老无惭古孝廉，慈闱方祝海筹添。伤心忽报游仙速，养子真传立教严。天上旧恩馀凤诰，山中新壤恊龟占。平生懿德知难朽，太史铭文为发潜。
梁叔厚太史父母哀挽·其一
作者：程敏政
朝代：明

伯鸾高义重诸梁，七帙光阴晓梦长。鸡絮独堪徐孺礼，干戈曾戢郑公乡。岭南鼓吹留残藁，庭下芝兰压众芳。有托不忧身后事，墓亭碑石见龙章。
梁叔厚太史父母哀挽·其二
作者：程敏政
朝代：明

偕老无惭古孝廉，慈闱方祝海筹添。伤心忽报游仙速，养子真传立教严。天上旧恩馀凤诰，山中新壤恊龟占。平生懿德知难朽，太史铭文为发潜。
梁处士
作者：程敏政
朝代：明

梁鸿清誉重闽川，块坐青山是几年。惠泽有功存里闬，胜游无迹到林泉。写真想见松云影，哀些犹闻薤露篇。喜得贤孙方继美，青毡无愧一经传。
梁颢墓
作者：程敏政
朝代：明

四十登科五十亡，史书犹载秘书梁。谁将鹤发欺公道，遂使龙头失故常。世俗固应多信耳，子孙何得误传芳。有灵地下还知此，独对泉台笑几场。
梅竹寿意图
作者：程敏政
朝代：明

罗浮仙人冰雪颜，渭川君子青琅玕。凭谁点染入毫素，绯桃绿李空漫漫。晓日高堂奉春酒，烧笋篘香祝君寿。愿梅结子竹生孙，长作山中岁寒友。
梅花图
作者：程敏政
朝代：明

罗浮山前初霁雪，一树寒花照幽绝。青宵夜碾白玉盘，万里冰壶两澄澈。凛然正色有天趣，不比春容可人悦。离离瘦影澹将空，蔌蔌暗香吹不灭。姑射仙人渺无语，似共嫦娥斗高洁。画工孰是杨补之，坐想毫端落琼屑。披图拟欲问花神，枝上清光几圆缺。尚方鼎鼐思作羹，愿见黄金子成结。
梅花引
作者：程敏政
朝代：明

岁云暮矣万木僵，山雪未霁江云黄。竹间彷佛有佳处，野桥阵阵吹寒香。冰为仙肌铁作肠，平生不入桃李场。老天有心慰清绝，先遣春意回孤芳。写生近世惟王郎，一幅轻缣摇素光。宛然再见姑射子，瘦影下照清泠塘。罗浮梦破月转廊，羌笛声随风度墙。喜从旧谱得三昧，不说新妆傅寿阳。临池想像白玉堂，垂垂鼎实乘春忙。巡檐欲诵广平赋，花神一笑天苍凉。
梦吉字咏
作者：程敏政
朝代：明

华衮谁堪一字褒，千年惟仰傅岩高。人生出处从天定，学半工夫莫惮劳。富贵宁论十八公，文章何羡笔花红。从来天爵高人爵，看子名香月旦中。
梦吉字咏·其一
作者：程敏政
朝代：明

华衮谁堪一字褒，千年惟仰傅岩高。人生出处从天定，学半工夫莫惮劳。
梦吉字咏·其二
作者：程敏政
朝代：明

富贵宁论十八公，文章何羡笔花红。从来天爵高人爵，看子名香月旦中。
梦椿卷为嘉禾金景仁赋
作者：程敏政
朝代：明

久别音容感梦思，觉来人境怅何之。清宵正及神游处，白日犹疑面命时。乡里好题慈孝传，茔封谁作著存祠。因君无限增悲慨，目盻庭柯与赋诗。
棣萼联辉楼
作者：程敏政
朝代：明

东阁有高楼，为问谁所营。人言蜃湖裔，家声重蚺城。环居数百指，中有三弟兄。相将若鼎峙，敦此手足情。朝读楼上书，埙篪日和鸣。夜宿楼下床，共被如姜生。坐令阋墙者，望望惭分荆。贤哉太史氏，华榱揭新名。斯人去已远，友义垂休贞。子孙袭遗矩，学祖龙门程。感彼棠棣花，春风益敷荣。我昔会宗谱，君家实同盟。荏苒十六年，老大嗟尘缨。蓉峰翠如染，星水涵空明。何时一登眺，揽衣坐前楹。对花说往事，载赋鸰原行。
椿萱图为祁门方锲赋
作者：程敏政
朝代：明

堂前椿树盘根久，千岁常期大人寿。春风蝶梦早匆匆，一事无凭漆园叟。堂北紫萱娱白头，对花日日思忘忧。宜男已壮母何在，赢得临风双泪流。方家郎君湖海客，春雨秋霜心恻恻。凭谁貌入丹青中，犹似升堂候颜色。我观椿萱图，为作椿萱歌，夭桃秾李空复多。写生纵有黄荃笔，风教无关知奈何。
樊驸马大振受诏典禁旅宿卫
作者：程敏政
朝代：明

喜承恩领殿前军，玉立长身迥出群。纪胜有时传白雪，奉宸终日侍红云。金符旧勒蛟螭篆，宝剑新装锦绣文。讲幄故人先定约，宫壶春露待同醺。
樗老行
作者：程敏政
朝代：明

老人有家住吴中，白发被领双颧红。南华一卷常在手，富贵过眼惊尘空。古樗绕舍青童童，婆娑尽日心神融。大株拥肿小拳曲，斧斤自庆逃轮工。爨焦久惜吴山桐，霜落亦任吴江枫。老人与樗两相契，全身绰有庄周风。儿郎秀出芳桂丛，肯构独建诗书功。栋梁之需固在此，致身已到明光宫。老人迹比树屋佣，老人寿似桃源翁。我愚安得往分席，冥冥羡彼云间鸿。
次佩之汝彝登齐云岩联句诗韵
作者：程敏政
朝代：明

倚天青孱颜，万古一幻化。斗参将可扪，雷雨或在下。龙潭深叵测，虬木怪相亚。两崖神斧断，危壑鬼工驾。峰笋拔地出，石髓袅空泻。名争武当胜，德可祝融娅。剑锋秋发铏，宝气夕腾价。真祠故起宋，禹迹漏书夏。帝游双凤骖，仙来五羊跨。心悭孙绰赋，目窘李成画。云深鸡戒晨，风急虎司夜。磅礴奠兹土，阴晴悯予稼。延生丹几熟，保境旗载祃。凭虚疑蜕骨，逃暑如拜赦。舆论小吴粤，谁诗敌衡华。我病惭二疏，君才薄三谢。共此乐溪山，陋彼事田舍。争席从雅俗，掉鞅笑荼蔗。文旆惊忽淹，朝簪久同卸。登陟吾屡尝，厌饫子今乍。倚徙诚多奇，应接恐难暇。守洞沙鹿嬉，献果野？迓。便当随所之，那复俟休假。醉招独鹤俱，吟遣六丁诧。作铭镌薤书，削壁补苔罅。千里渺双瞩，万窍同一唶。留宿分雾幌，归袖揖风榭。喜有黄庭坚，鸡坛正堪藉。
次佩之汝彝登齐云岩联句诗韵
作者：程敏政
朝代：明
体裁：古风

倚天青孱颜，万古一幻化。斗参将可扪，雷雨或在下。龙潭深叵测，虬木怪相亚。两崖神斧断，危壑鬼工驾。峰笋拔地出，石髓袅空泻。名争武当胜，德可祝融娅。剑锋秋发铏，宝气夕腾价。真祠故起宋，禹迹漏书夏。帝游双凤骖，仙来五羊跨。心悭孙绰赋，目窘李成画。云深鸡戒晨，风急虎司夜。磅礴奠兹土，阴晴悯予稼。延生丹几熟，保境旗载祃。凭虚疑蜕骨，逃暑如拜赦。舆论小吴粤，谁诗敌衡华。我病惭二疏，君才薄三谢。共此乐溪山，陋彼事田舍。争席从雅俗，掉鞅笑荼蔗。文旆惊忽淹，朝簪久同卸。登陟吾屡尝，厌饫子今乍。倚徙诚多奇，应接恐难暇。守洞沙鹿嬉，献果野�迓。便当随所之，那复俟休假。醉招独鹤俱，吟遣六丁诧。作铭镌薤书，削壁补苔罅。千里渺双瞩，万窍同一唶。留宿分雾幌，归袖揖风榭。喜有黄庭坚，鸡坛正堪藉。
次南京尚宝泰和杨公述职诗韵
作者：程敏政
朝代：明

忧国长思策治安，迩来微觉鬓毛残。牙绯当殿初书最，清白传家久耐寒。正论几闻倾四望，高眠犹说计三餐。老成终近君王侧，双佩追随应八銮。不随桃李竞春荣，宦辙惟君守一诚。典瑞职当金阙近，奉常卿比玉壶清。宠光向晚频烦下，诗思清秋一倍生。拟有颂声歌圣德，怀乡宁似庾兰成。郭隗台边秋日明，张家湾里暮潮平。离筵句好开新社，分寺官閒说旧京。白雁叫霜先客度，黄花经雨待谁荣。怜予最有江南忆，把袂因君百念生。
次南京尚宝泰和杨公述职诗韵·其一
作者：程敏政
朝代：明

忧国长思策治安，迩来微觉鬓毛残。牙绯当殿初书最，清白传家久耐寒。正论几闻倾四望，高眠犹说计三餐。老成终近君王侧，双佩追随应八銮。
次南京尚宝泰和杨公述职诗韵·其三
作者：程敏政
朝代：明

郭隗台边秋日明，张家湾里暮潮平。离筵句好开新社，分寺官閒说旧京。白雁叫霜先客度，黄花经雨待谁荣。怜予最有江南忆，把袂因君百念生。
次南京尚宝泰和杨公述职诗韵·其二
作者：程敏政
朝代：明

不随桃李竞春荣，宦辙惟君守一诚。典瑞职当金阙近，奉常卿比玉壶清。宠光向晚频烦下，诗思清秋一倍生。拟有颂声歌圣德，怀乡宁似庾兰成。
次南京钱学士先生入朝之作时先生方有少宰之命
作者：程敏政
朝代：明

十二年来出帝关，北归仍立旧鹓班。交南使节陈临海，江左文名庾子山。簪绂又新池上宠，冰霜难老镜中颜。汉庭欲下安车召，楚水燕山路不难。桃花零落旧玄都，喜见腰金尚黑颅。才藻自能当万乘，笔锋犹足扫千夫。禁中前席多需贾，海上生祠半说苏。晚节从来须郑重，百年文运藉人扶。
次南京钱学士先生入朝之作时先生方有少宰之命·其一
作者：程敏政
朝代：明

十二年来出帝关，北归仍立旧鹓班。交南使节陈临海，江左文名庾子山。簪绂又新池上宠，冰霜难老镜中颜。汉庭欲下安车召，楚水燕山路不难。
次南京钱学士先生入朝之作时先生方有少宰之命·其二
作者：程敏政
朝代：明

桃花零落旧玄都，喜见腰金尚黑颅。才藻自能当万乘，笔锋犹足扫千夫。禁中前席多需贾，海上生祠半说苏。晚节从来须郑重，百年文运藉人扶。
次原博少宰诗韵
作者：程敏政
朝代：明

渡江已半月，终日劳宾饯。夜梦江上山，恍若浮盏面。觉来启篷阅，千里横一衍。遥青出绿髻，忽尔天外见。明明诗劵落，隐隐画屏献。安得一往登，趁我双足健。渔樵日来去，过眼不知羡。珍重瓠庵人，偕此泉石愿。
次司马通伯侍御留别韵二首
作者：程敏政
朝代：明

风流儒雅重分司，先德犹传宋太师。学制久非三舍法，教条今过百年期。冰霜饱历承家训，桃李深培答主知。闻说行台多暇日，馀情还付墨淋漓。相违不觉又经年，日月真同蚁磨旋。养士定知湖学盛，忧时曾说贾生贤。一从宪节分江左，几遣书筒到日边。大雅寥寥今未作，黄钟应待恊宫县。
次司马通伯侍御留别韵二首·其一
作者：程敏政
朝代：明

风流儒雅重分司，先德犹传宋太师。学制久非三舍法，教条今过百年期。冰霜饱历承家训，桃李深培答主知。闻说行台多暇日，馀情还付墨淋漓。
次司马通伯侍御留别韵二首·其二
作者：程敏政
朝代：明

相违不觉又经年，日月真同蚁磨旋。养士定知湖学盛，忧时曾说贾生贤。一从宪节分江左，几遣书筒到日边。大雅寥寥今未作，黄钟应待恊宫县。
次同年张汝弼韵赠锦衣林公
作者：程敏政
朝代：明

将军先世本材雄，常在先皇宿卫中。要识儿孙能继武，门前乔木是遗风。
次周太守石上旧韵
作者：程敏政
朝代：明

赏缘三日订，酒禁一朝宽。藓蚀铭文瘦，山留菊意寒。古泉深注碧，斜日半流丹。更踏金鳌背，危亭独凭阑。
次周都尉韵寄平江伯
作者：程敏政
朝代：明

累朝勋业在，铁劵镂黄金。雪点忧时鬓，丹输恋阙心。早风吹泗水，古月照淮岑。何日明堂栋，工师问百寻。
次宋县令邹补之岩口石壁留题之作
作者：程敏政
朝代：明

不见当年旧县基，独留孤庙想陈隋。水过山脚无寻处，路绕云根有断时。雉堞草荒埋废础，鹅峰苔老剥残碑。危阑却倚青冥望，入眼分明自有诗。
次山东提学毕廷珍佥宪见寄韵
作者：程敏政
朝代：明

承递邮筒到集仙，宛然高兴绕吟边。彩毫香动乌台柏，秀句清分玉井莲。东鲁化行新士馆，曲江人减旧宾筵。寻常离合宁须计，共惜平生报主年。
次德州简管粮张道济主事同年
作者：程敏政
朝代：明

一冬南去一春还，历尽征途水与山。却忆故人清话处，隔城相望夕阳间。
次河间顾太守双头瑞莲诗三首
作者：程敏政
朝代：明

懒将脂粉涴天姿，并倚薰风占碧漪。价抵黄金千未惬，秀钟红玉两争奇。水仙步稳青霞蹙，湘女衣轻白露滋。瀛海自今传盛事，徵书不日为公期。野老惊传得异姿，靓妆骈首照沦漪。暖风拍拍薰初醉，小雨涓涓洗更奇。云幄有情长遣护，化钧随力暗相滋。循良合见丰年兆，胜赏怜予已后期。弹压寻常草木姿，红衣长爱濯涟漪。风前合璧娇难偶，月下连环影亦奇。香远似分三竺妙，根深应受百年滋。重来欲订花神约，碌碌尘中未有期。
次河间顾太守双头瑞莲诗三首·其一
作者：程敏政
朝代：明

懒将脂粉涴天姿，并倚薰风占碧漪。价抵黄金千未惬，秀钟红玉两争奇。水仙步稳青霞蹙，湘女衣轻白露滋。瀛海自今传盛事，徵书不日为公期。
次河间顾太守双头瑞莲诗三首·其三
作者：程敏政
朝代：明

弹压寻常草木姿，红衣长爱濯涟漪。风前合璧娇难偶，月下连环影亦奇。香远似分三竺妙，根深应受百年滋。重来欲订花神约，碌碌尘中未有期。
次河间顾太守双头瑞莲诗三首·其二
作者：程敏政
朝代：明

野老惊传得异姿，靓妆骈首照沦漪。暖风拍拍薰初醉，小雨涓涓洗更奇。云幄有情长遣护，化钧随力暗相滋。循良合见丰年兆，胜赏怜予已后期。
次清江浦邵文敬吴文盛二主事邀饮寄寄亭中夜放舟至清口晓渡淮至清河乃别
作者：程敏政
朝代：明

杏花红烂竹梢青，水次新开寄寄亭。共挽行装春送酒，还催挝鼓夜扬铃。风悲旧楚遥闻树，天入长淮下见星。记取客边分去住，驿楼残角梦初醒。
次滁阳赠州守刘焕
作者：程敏政
朝代：明

琅琊山下水声长，六一堂前草树荒。驻马喜逢刘郡守，风流犹解说欧阳。
次荆门管河杨郎中求题水墨葡萄
作者：程敏政
朝代：明

空中忽散摩尼珠，一一牵动骊龙须。鲛人泪莫尽升斗，贾胡价可论锱铢。居然月上蜿蜒架，真宰有心愁幻化。玄香隐隐凝不飞，瘦影离离巧相亚。良工近来人未知，日观不来还数谁。乳酒年来熟银瓮，客星终夜窥端池。关西夫子行河使，宝绘堂中了公事。底须满摘水晶盘，眼饱令人发诗思。
次谢鸣治侍讲韵
作者：程敏政
朝代：明

井乌声与柝声兼，阁道频将斗柄瞻。郊墠礼神春奠玉，斋宫清跸夜传签。月中晓色惊先白，雪后寒威觉倍严。三日清斋无一事，水沈时向竹炉添。
次陈白沙太史韵送广东何贡士赴南京光禄署正
作者：程敏政
朝代：明

世诵何蕃传，名题孝行门。积诚孚草木，贻训及儿孙。簪绂新恩重，诗书旧业存。貤封君素志，纶綍待王言。
次韵倪舜咨侍读省亲南归留别二首
作者：程敏政
朝代：明

晓日河梁又送归，画樯天杪见巍巍。赐金喜尔重供膳，密线惭予屡换衣。南浦一番春草茁，西山随处暮云飞。灯前久办宁亲疏，不向同人惜暂违。柳梢春色未全胜，别路危阑一共凭。交味似倾醽醁盏，离肠难断辘轳绳。名高讲席恩偏荷，喜溢亲庭寿屡称。忠孝想君心力健，遄归应不待河冰。
次韵倪舜咨侍读省亲南归留别二首·其一
作者：程敏政
朝代：明

晓日河梁又送归，画樯天杪见巍巍。赐金喜尔重供膳，密线惭予屡换衣。南浦一番春草茁，西山随处暮云飞。灯前久办宁亲疏，不向同人惜暂违。
次韵倪舜咨侍读省亲南归留别二首·其二
作者：程敏政
朝代：明

柳梢春色未全胜，别路危阑一共凭。交味似倾醽醁盏，离肠难断辘轳绳。名高讲席恩偏荷，喜溢亲庭寿屡称。忠孝想君心力健，遄归应不待河冰。
次韵原博宾之舜咨鸣治赐宴联句
作者：程敏政
朝代：明

一派钧韶合内筵，叨陪还厕玉堂仙。虎贲队拥戈三百，鹤酝材高斗十千。镐邑风云春燕喜，尧阶簪绂晓蝉联。词林四度沾嘉会，鬓压宫花忆少年。晓殿晴光覆四筵，坐中人是谪来仙。銮回阁道旌幢半，骑列句陈甲胄千。棫朴愿歌周代雅，柏梁谁续汉庭联。龙颜共喜春先上，旰食忧勤记往年。衮衣亲押庆成筵，步辇乘春下集仙。尚食缓传杯数九，教坊争出舞群千。晴薰御纛虹光动，花覆宫袍兽锦联。席上忽看云绚彩，从龙佳气入新年。黄幄中分列御筵，捧觞新曲度游仙。漏声书下铜龙五，仗影春回玉马千。白雪调烦词客和，红云班许近臣联。不知泰岳登坛处，石检重封是几年。
次韵原博宾之舜咨鸣治赐宴联句·其一
作者：程敏政
朝代：明

一派钧韶合内筵，叨陪还厕玉堂仙。虎贲队拥戈三百，鹤酝材高斗十千。镐邑风云春燕喜，尧阶簪绂晓蝉联。词林四度沾嘉会，鬓压宫花忆少年。
次韵原博宾之舜咨鸣治赐宴联句·其三
作者：程敏政
朝代：明

衮衣亲押庆成筵，步辇乘春下集仙。尚食缓传杯数九，教坊争出舞群千。晴薰御纛虹光动，花覆宫袍兽锦联。席上忽看云绚彩，从龙佳气入新年。
次韵原博宾之舜咨鸣治赐宴联句·其二
作者：程敏政
朝代：明

晓殿晴光覆四筵，坐中人是谪来仙。銮回阁道旌幢半，骑列句陈甲胄千。棫朴愿歌周代雅，柏梁谁续汉庭联。龙颜共喜春先上，旰食忧勤记往年。
次韵原博宾之舜咨鸣治赐宴联句·其四
作者：程敏政
朝代：明

黄幄中分列御筵，捧觞新曲度游仙。漏声书下铜龙五，仗影春回玉马千。白雪调烦词客和，红云班许近臣联。不知泰岳登坛处，石检重封是几年。
次韵原博谕德
作者：程敏政
朝代：明

抱病经旬未入朝，斋居秋思转寥寥。坐怜白日绳难击，起望青山手可招。梦绕川原疑脱骑，瘦便风露爱闻蜩。诗坛故事谁先续，倚席长惭郢上谣。
次韵奉送少宰王廷贵先生还莅南京
作者：程敏政
朝代：明

泽国芙蓉照水新，祖筵遥对夕阳津。久期北阙司纶綍，还向南都领缙绅。千里盈亏频看月，一番离合几经春。赤心不共江湖远，侧耳嘉谟赞一人。旧臣南去宠光新，熟路宁劳复问津。三品奏功初赐诰，六堂承学久书绅。行边菊色聊经晚，到日梅花渐及春。欲倚渭城歌未得，才情深愧郢中人。
次韵奉送少宰王廷贵先生还莅南京·其一
作者：程敏政
朝代：明

泽国芙蓉照水新，祖筵遥对夕阳津。久期北阙司纶綍，还向南都领缙绅。千里盈亏频看月，一番离合几经春。赤心不共江湖远，侧耳嘉谟赞一人。
次韵奉送少宰王廷贵先生还莅南京·其二
作者：程敏政
朝代：明

旧臣南去宠光新，熟路宁劳复问津。三品奏功初赐诰，六堂承学久书绅。行边菊色聊经晚，到日梅花渐及春。欲倚渭城歌未得，才情深愧郢中人。
次韵寄松江张隐君
作者：程敏政
朝代：明

丈人零落晓星馀，张老犹堪载后车。烛目锦云盘一诰，随身明月动双琚。君门拟上承恩颂，官舍时翻训子书。暂出还归应有道，不劳猿鹤怨郊居。都城相别几年馀，何日追随长者车。旧语有缘陪玉屑，新诗无力报琼琚。山中酒熟长开社，海上鸿归一寄书。白发可能忘帝力，时应飞梦绕宸居。
次韵寄松江张隐君·其一
作者：程敏政
朝代：明

丈人零落晓星馀，张老犹堪载后车。烛目锦云盘一诰，随身明月动双琚。君门拟上承恩颂，官舍时翻训子书。暂出还归应有道，不劳猿鹤怨郊居。
次韵寄松江张隐君·其二
作者：程敏政
朝代：明

都城相别几年馀，何日追随长者车。旧语有缘陪玉屑，新诗无力报琼琚。山中酒熟长开社，海上鸿归一寄书。白发可能忘帝力，时应飞梦绕宸居。
次韵李宾之侍讲庆成宴上作
作者：程敏政
朝代：明

门宴分行首从官，内前随例奉宸欢。衣联锦兽晴偏见，漏咽铜龙午未乾。羽戚两阶成化久，风云千载际时难。桂坊敢负平生操，汉策分明戒史丹。
次韵沈廷美尚宝考绩还南京
作者：程敏政
朝代：明

金殿西头旧奉宸，重来何处问归津。尚方玉醑频沾醉，南国乌纱不耐尘。千里盈亏江上月，十年离合社中人。初秋倾倒旗亭宴，莫问诗神与酒神。客邸相逢语未穷，分携俄复笑萍蓬。肯因官况侵头白，且遣离觞拂面红。古寺藤阴堪系马，水村芦叶待归鸿。两京不远那伤别，几日钟山入望中。
次韵沈廷美尚宝考绩还南京·其一
作者：程敏政
朝代：明

金殿西头旧奉宸，重来何处问归津。尚方玉醑频沾醉，南国乌纱不耐尘。千里盈亏江上月，十年离合社中人。初秋倾倒旗亭宴，莫问诗神与酒神。
次韵沈廷美尚宝考绩还南京·其二
作者：程敏政
朝代：明

客邸相逢语未穷，分携俄复笑萍蓬。肯因官况侵头白，且遣离觞拂面红。古寺藤阴堪系马，水村芦叶待归鸿。两京不远那伤别，几日钟山入望中。
次韵罗明仲太史中元谒陵仆三度谒陵皆以冬至又两与李世贤太史行
作者：程敏政
朝代：明

陪祀频烦下紫清，冒寒长记旧经行。风生古堠惊鸦宿，月满荒城听马鸣。花鸟送君今日路，溪山回首隔年情。道傍老壁题诗处，定有居人说李程。
次韵罗明仲洗马新春翻阅经史之作
作者：程敏政
朝代：明

是非千载若为评，出处当知不异情。仇薛未堪兴礼乐，管商何得擅功名。饮馀安乐春风暖，梦觉空同夜气清。此境与君能一到，人生方不愧轩缨。郢调谁云客和稀，孔坛风景尚霏微。颜渊岂为贫方乐，蘧瑗能于老觉非。近代情词多逸响，古来心学有馀辉。太平儒效收公手，浅薄终惭负衮衣。
次韵罗明仲洗马新春翻阅经史之作·其一
作者：程敏政
朝代：明

是非千载若为评，出处当知不异情。仇薛未堪兴礼乐，管商何得擅功名。饮馀安乐春风暖，梦觉空同夜气清。此境与君能一到，人生方不愧轩缨。
次韵罗明仲洗马新春翻阅经史之作·其二
作者：程敏政
朝代：明

郢调谁云客和稀，孔坛风景尚霏微。颜渊岂为贫方乐，蘧瑗能于老觉非。近代情词多逸响，古来心学有馀辉。太平儒效收公手，浅薄终惭负衮衣。
次韵艾武选奉使朝鲜卷
作者：程敏政
朝代：明

薰风笳鼓出皇都，争说官曹本上枢。关外兵车迎汉节，海东文物绍箕图。青宫位正严宸左，紫诏光临绝塞隅。胡越一家覃化久，不须重译问前途。使槎行处及芳时，陆海争先睹凤仪。邮传直过平壤道，祖筵何必渭城词。受金使者应惭贾，佐省名郎却重綦。屈指定知归日近，马蹄沿路看辛夷。
次韵艾武选奉使朝鲜卷·其一
作者：程敏政
朝代：明

薰风笳鼓出皇都，争说官曹本上枢。关外兵车迎汉节，海东文物绍箕图。青宫位正严宸左，紫诏光临绝塞隅。胡越一家覃化久，不须重译问前途。
次韵艾武选奉使朝鲜卷·其二
作者：程敏政
朝代：明

使槎行处及芳时，陆海争先睹凤仪。邮传直过平壤道，祖筵何必渭城词。受金使者应惭贾，佐省名郎却重綦。屈指定知归日近，马蹄沿路看辛夷。
次韵萧文明给事元日早朝之作
作者：程敏政
朝代：明

綵鞭声里曙鸦稀，剑佩森森拱太微。日射御床明绣衮，云回銮辂见青旂。鸿胪立仗传三唱，马监随班鞚六飞。曾记昔年叨侍从，起居长许近皇闱。
次韵贺李学士宾之诞子
作者：程敏政
朝代：明

吉梦遥占一月馀，果然兰茁见阶除。门闾不是寻常喜，汤饼连传伯仲书。骨法生来应克肖，啼声闻处定何如。眼中足慰而翁意，他日将同颖上车。
次韵贺李若虚宪副得男
作者：程敏政
朝代：明

每见杭人问再三，行台秋日可生男。椷题麟绂俄传喜，庆乏犀钱却负惭。从昔有闻仙李在，继今相属海榴堪。知君苦瘦常悭饮，不道春来不尽酣。
次韵赠象谦侍御
作者：程敏政
朝代：明

旧誉分明重六廉，豸冠新望士初厌。关河雨足千艘快，海国风清万灶严。九泽有防先节费，三边无积正需盐。长淮南北巡行地，听数匡时策几添。远别相望路几何，重逢惊阅岁华多。老予再入图书府，羡子长优政事科。两岸颠风吹驿柳，一帆新雨下官河。留题正写忘年契，敢向诗坛斗伏波。
次韵赠象谦侍御·其一
作者：程敏政
朝代：明

旧誉分明重六廉，豸冠新望士初厌。关河雨足千艘快，海国风清万灶严。九泽有防先节费，三边无积正需盐。长淮南北巡行地，听数匡时策几添。
次韵赠象谦侍御·其二
作者：程敏政
朝代：明

远别相望路几何，重逢惊阅岁华多。老予再入图书府，羡子长优政事科。两岸颠风吹驿柳，一帆新雨下官河。留题正写忘年契，敢向诗坛斗伏波。
次韵送左都宪廷珍巡抚大同
作者：程敏政
朝代：明

旄头昨夜坠妖星，宪节东移向朔庭。万里兵威开虎镇，一天霜气扫鲲溟。民心拟乐桑榆暖，战血从沾草木腥。不日玉关飞捷奏，茂勋应入太常铭。
次韵送沈时旸参议提督福建银课
作者：程敏政
朝代：明

上京才喜坐逢君，行省那堪手更分。粤地山场今责贡，隐侯家世旧崇文。芝书戒晓颁官露，桂楫凌秋动水云。此日牙绯应暂别，汉庭香篆待重薰。
次韵题孔融伯隐君画菜
作者：程敏政
朝代：明

忽忽青满眼，开卷足相慰。墨田纷雨甲，笔缕粲星纬。因之念老圃，圣训有攸畏。蔬食而饮水，正欲葆真气。缅怀古坛杏，袅袅绿阴芾。当时曲肱眠，至乐本无既。栖栖陈蔡厄，谁复辨良贵。赖此箪瓢人，不择藜糁味。美哉厌道腴，聊尔涤尘胃。岂无食肉者，澌灭几名讳。亦有事魔语，千载唾馀诽。吾谁堪适从，壁立树严毅。恒思召园子，连茹拔其汇。豆间斋祭心，曾靡间珍费。而况申申容，对越凛如忾。虞庠献春丁，祀典讵无谓。奉俎欲升堂，前期怅犹未。
次韵题竹鹤老人画
作者：程敏政
朝代：明

林间二客妙无语，溪上一航随所之。江山偶尔兴不浅，谁说丹青老未奇。
次韵魏端壁鸿胪述怀之作
作者：程敏政
朝代：明

红尘滚滚翳双瞳，一室萧然借远公。守道懒随人俯仰，肃容常立陛西东。平生志肯隳家学，薄宦情思翊圣躬。闻说感时新扣闼，万言长疏已留中。
欲往香山寺寻皑东白善世不果
作者：程敏政
朝代：明

湖亭高处望香山，殿阁参差紫翠间。遥听磬声知不远，未叨茶供却空还。名僧久结三生社，词客聊乘半日閒。又与山阴添故事，吟筒无惜慰离颜。
歌风台
作者：程敏政
朝代：明

土墙茅屋断堤垠，感慨当年此奉宸。废井独来提瓮女，空亭无复打碑人。真王业可忘思沛，猛士歌应悔狩陈。斗酒未穷怀古意，夕阳红处麦粼粼。
歌风台
作者：程敏政
朝代：明

风云无限故乡情，酒半登台奏楚声。富贵一般游子意，锦衣何似衮衣荣。
歌风台次韵三首
作者：程敏政
朝代：明

万乘还家日，威生泗水前。楚声聊复尔，汉业已茫然。宿雨苔花乱，斜阳树影偏。一台惭戏马，相望亦千年。渺渺荒台上，萧萧白日前。籀文多剥矣，井汲尚泠然。故国誇形胜，新亭说地偏。向来怀古意，踪迹又经年。猛士歌难得，长思宇宙间。淮流应咫尺，不道恨潺潺。击筑悲游子，千秋忆沛间。后来鸿鹄调，同此泪潺潺。
歌风台次韵三首·其一
作者：程敏政
朝代：明

万乘还家日，威生泗水前。楚声聊复尔，汉业已茫然。宿雨苔花乱，斜阳树影偏。一台惭戏马，相望亦千年。
歌风台次韵三首·其三
作者：程敏政
朝代：明

猛士歌难得，长思宇宙间。淮流应咫尺，不道恨潺潺。击筑悲游子，千秋忆沛间。后来鸿鹄调，同此泪潺潺。
歌风台次韵三首·其二
作者：程敏政
朝代：明

渺渺荒台上，萧萧白日前。籀文多剥矣，井汲尚泠然。故国誇形胜，新亭说地偏。向来怀古意，踪迹又经年。
歙北有山曰飞布甚奇山下江氏世居之山旧有主簿庙以结兵禦寇之功而江氏实主其祀今江氏之老曰嗣器其家以殷实徙京师从子韶入为京学生尝及见予予过歙欲访江氏适以疾不果赋此寄之
作者：程敏政
朝代：明

一峰高耸碧嶙峋，一族相延几百春。庙守甘棠思歙簿，家传乔木自江人。幸瞻日月分馀照，渐觉诗书起后尘。多病未酬鸡黍约，不辞题句托双鳞。
歙溪道中
作者：程敏政
朝代：明

籼稻青青小麦黄，一村茅屋枕方塘。家家缉苧车声响，不道豳风在故乡。
歙西许良庆自号松谷相会武林求予诗
作者：程敏政
朝代：明

歙西有佳境，老翠薄青冥。力受风霜饱，心知岁月经。竹梅同晚节，蒲柳愧先零。何日开新社，相随共斸苓。
正月十二日庆成宴后有怀宾之用鸣治红字韵
作者：程敏政
朝代：明

赐宴归来醉颊红，故人清卧晓堂空。联珠似觉新篇少，倚玉犹怀旧席同。春到才情翻蜀绮，病回风骨挺湘筒。一年灯火西城近，无限相思月又中。
武城
作者：程敏政
朝代：明

千载武城县，依然鲁水涯。民生如不遂，弦诵亦何为。
武昌太守行送秦廷韶考最南还
作者：程敏政
朝代：明

巍巍武昌城，屹立江汉隅，中有太守专城居。太守北来江水寒，正直不忧行路难。太守南归春已老，一道欢声动鱼鸟。武昌城中官长多，能事不受相撝诃。终岁足鱼米，父老歌逶迤。人言太守能赋诗，太守不似元微之。江城坐治已閒暇，一篇往往传京师。古来儒吏亦何有，今见风流武昌守。相逢一别会何时，目送飞鸿过樊口。
武林写竹裴生奭求晚翠诗
作者：程敏政
朝代：明

万紫千红不奈看，有名谁可结诗坛。惟馀笔下翛翛竹，解与幽人阅岁寒。
段中贵请赏红梅
作者：程敏政
朝代：明

几多榛棘委寒丛，春意先回紫禁东。仙骨换来砂正伏，玉颜酡处酒微中。风前香触冰霜冷，天上根涵雨露丰。曾是江南花下客，不辞题赏付诗筒。
段夫人寿诗
作者：程敏政
朝代：明

今年系缆交河滨，升堂再拜尊夫人。萧萧鹤发动容喜，贱子旧是同乡亲。夫人七十近初度，贵婿无由展情素。符台遍索长生篇，况我年来夙钦慕。华筵济济风日晴，杂遝贺宾罗绮明。极知沧瀛有仙酝，况乃燕赵多新声。儿郎鹗荐名伊始，肯坠先公旧金紫。更期努力慰慈颜，岁岁相从祝蕃祉。
水次仓
作者：程敏政
朝代：明

广厦朱门照水明，太平军食转彭城。不知南北人来往，犹唾芝麻李二名。
水西寺与郑宁时清郑鹏万里二上舍联句三首
作者：程敏政
朝代：明

十年重到水西游，碎月滩深泛小舟。担重乾坤肩少息，盟全鸥鹭社初投。纱笼旧日题诗壁，壶注薰风劝酒筹。庭下木兰花未老，尽？佳景付赓酬。追陪冠盖访招提，隔断红尘水一溪。青草散遥支遁马，绿苔深护谪仙题。檐前鸟奏笙簧巧，天外峰攒剑戟齐。景物自淹行乐地，啸歌须待日沈西。酒为伤多苦忆茶，一时乘兴到僧家。竹鸡唱午炊烟起，草履梯云石径斜。入坐好山如旧识，涨溪新水走长蛇。包收天地双眸里，凭仗耕牛与钓槎。
水西寺与郑宁时清郑鹏万里二上舍联句三首·其一
作者：程敏政
朝代：明

十年重到水西游，碎月滩深泛小舟。担重乾坤肩少息，盟全鸥鹭社初投。纱笼旧日题诗壁，壶注薰风劝酒筹。庭下木兰花未老，尽？佳景付赓酬。
水西寺与郑宁时清郑鹏万里二上舍联句三首·其一
作者：程敏政
朝代：明
体裁：七言律诗

十年重到水西游，碎月滩深泛小舟。担重乾坤肩少息，盟全鸥鹭社初投。纱笼旧日题诗壁，壶注薰风劝酒筹。庭下木兰花未老，尽�佳景付赓酬。
水西寺与郑宁时清郑鹏万里二上舍联句三首·其三
作者：程敏政
朝代：明

酒为伤多苦忆茶，一时乘兴到僧家。竹鸡唱午炊烟起，草履梯云石径斜。入坐好山如旧识，涨溪新水走长蛇。包收天地双眸里，凭仗耕牛与钓槎。
水西寺与郑宁时清郑鹏万里二上舍联句三首·其二
作者：程敏政
朝代：明

追陪冠盖访招提，隔断红尘水一溪。青草散遥支遁马，绿苔深护谪仙题。檐前鸟奏笙簧巧，天外峰攒剑戟齐。景物自淹行乐地，啸歌须待日沈西。
永宁寺留别隆平侯诸公
作者：程敏政
朝代：明

公事初馀半日閒，故人相约扣禅关。万松拥雾都环寺，一塔凌空正对山。尊酒暂陶尘外乐，岁华频揽镜中颜。匆匆不尽平生意，画舫西风又北还。
永思为夏璋赋
作者：程敏政
朝代：明

亲恩诚罔极，子孝在终慕。乾乾奉豆登，戚戚感霜露。烱然一寸心，万古如旦暮。悖德者谁子，上帝均所赋。多君揭华扁，常目若大寤。田渚督耕渔，川陆市泉布。时时见请益，往往行却顾。此心亦何心，宁以势迫故。卓哉紫阳翁，美此歙州路。民生多秀良，子得固有素。敬身则天民，保族谨王度。庶焉副所思，芳声踵前步。
永慕卷
作者：程敏政
朝代：明

百龄将近委天和，累岁犹传薤露歌。谱在正分通德里，名高宜入孝廉科。蘋空南涧身刑远，兰茁东风庆积多。看取玉峰山下石，貤封新表待重磨。
池河驿山行二首
作者：程敏政
朝代：明

隔宿风销野际，登时日出林端。牛羊自占坡暖，鹅鸭不知水寒。古寺火烧梵塔，空坛水没田塍。行人时复驻马，野老适来负薪。
池河驿山行二首·其一
作者：程敏政
朝代：明

隔宿风销野际，登时日出林端。牛羊自占坡暖，鹅鸭不知水寒。
池河驿山行二首·其二
作者：程敏政
朝代：明

古寺火烧梵塔，空坛水没田塍。行人时复驻马，野老适来负薪。
汪希颜亲家拜贵州宪使有诗奉贺
作者：程敏政
朝代：明

持宪终归老法官，除书先报鹊声欢。衣冠正数汪家盛，山水休歌蜀道难。尘里鬓毛惊渐白，古来风节炳如丹。送君只有中天月，夜夜清辉两地看。
汪敦善以詹簿弟春草图索诗强赋一绝不忍复观也
作者：程敏政
朝代：明

满地菲菲绿涨春，多情长践落花茵。谢家风物依然在，不见临池染翰人。
汪王庙
作者：程敏政
朝代：明

闻说真人起晋阳，六州图籍便归唐。干戈竟免群生难，簪笏宜传百世芳。封诰尚存题越国，史书全失纪吴王。丛祠香火年年盛，知是英魂恋故乡。
汶上
作者：程敏政
朝代：明

家家文石甃街渠，尽是频年伐冢馀。所获自收金玉外，不知曾见殉书无。
沁园春·寿少詹学士镜川杨公
作者：程敏政
朝代：明

天启家筵，连开寿域，总值芳辰。喜位进储端，新悬印绶，恩加阃正，久奉丝纶。霜拂华㒹，霞明丹颊，甲子而今才一巡。鸣珂巷，见长庚彻夜，瑞霭凌晨。膝前双玉，也何用、斑衣能悦亲。看才压秋曹，方恢宦辙，名需春榜，更冠儒绅。曲度南词，酒传内酝。珠履纷纷来众宾。偕老处，问几番蒲柳，得似松筠。
沈启南画障为张通守题
作者：程敏政
朝代：明

石田老人非画师，胸中丘壑天所私。挥毫便觉真趣发，意到岂借丹青施。通守张君画成癖，半幅生绡比全璧。望中谓作云门山，游人拟办登山屐。峰回路转溪流长，谁向石林开草堂。风檐举手欲相问，扁舟载客来何方。老人画出今人上，乡评未数黄公望。一石俄成斧劈痕，不类群羊更奇壮。石田隐处轻辋川，秀句却似王维传。吴歌一日变楚语，幽芳懒斗春花妍。我从胥门八回过，古寺长邀听经坐。老人不惜与画山，击节诗成几人和。尚方有诏徵遗才，白发苍颜能一来。还君此图意无限，停云正绕姑苏台。
沈石田小景
作者：程敏政
朝代：明

雨晴山麓上莓苔，老木亭前罨画开。城市爱閒应更少，水边才见一人来。
沙河书所见并感中元诸公遇雨之难
作者：程敏政
朝代：明

平田白草望中齐，断陇危桥幸屡跻。颇爱初阳光煦煦，却怜旧雨尚凄凄。龟趺古碣看遗篆，驴背军储困远赍。短策羸骖还少憩，道旁炊午断霜齑。
沙涧铺山行
作者：程敏政
朝代：明

猎猎寒风吹日黄，山中随处涧声长。不知早稻皆成草，犹自涓涓下野塘。
沙溪有怀承之亡友
作者：程敏政
朝代：明

里巷重来似隔春，斯文情重欲沾巾。空阶落叶经残雨，旧壁题名扫暗尘。子弟尚传三礼学，功名甘负百年身。凄凉最是沙溪水，呜咽滔滔远送人。
沛县端午与同行徐敬夫舍人王去私司务赵梦麟主事
作者：程敏政
朝代：明

泗上分明古驿亭，客舟俄聚水云汀。佳辰几遇头将白，故旧重逢眼又青。阙下起居应赐艾，尊前离合笑看萍。清时致主身同健，莫向东流问独醒。
沧州遇张用光通守题便面赠之
作者：程敏政
朝代：明

相逢草草别匆匆，无限交情一握中。千里暂应分皓月，一方还为起清风。
沽头闸下歌
作者：程敏政
朝代：明

闸河无人节新水，处处船头阁船尾。人生自古行路难，咫尺直须论万里。去秋不雨今复春，无麦无禾愁杀人。朝来不忍倚篷看，扶携拍岸皆流民。行河郎官不轻出，舟困闸河无了日。我舟虽困终须行，奈此白日嗷嗷声。
泥金兰蕙图
作者：程敏政
朝代：明

一干一花香出尘，一干数花香袭人。幽花本出山谷品，国香何似沅湘春。高洁棱棱石为偶，清籁萧萧竹为友。草间荆棘短且疏，去取疑非画工手。云谁爱作泥金披，为重此本千金宜。谷风习习未见采，古意只有焦桐知。供奉门庭净于水，图史如云集书几。无言相对此同心，粉黛从人写桃李。
泮邻书屋为会稽处士赋
作者：程敏政
朝代：明

墦间事埋筑，贾肆竞刀锥。择居苟失所，媚学将从谁。所以孟贤母，三徙泮宫涯。千载有杨翁，衡门久栖迟。诵法子车氏，有家学东陲。杏坛藉馀荫，芹沼分清漪。缅怀邹鲁风，礼庭时一窥。归来课诸子，肃容坐皋比。日夕弦诵声，互答相吾伊。居然二雏者，成名皆在兹。科第固云好，德性能自持。坐令环堵宫，永作藏修基。斯人去已远，家训凛不衰。芳邻接孟氏，此语非夸毗。我歌泮邻词，秋风有馀思。
洗句亭为仇司训东之赋
作者：程敏政
朝代：明

七十二泉天下奇，尽？寒渌沁诗脾。环亭巧作流觞处，隔座潜通洗墨池。竞病可能湔俗韵，推敲长爱俯清漪。高吟不数澄江练，地主风流盛一时。
洗句亭为仇司训东之赋
作者：程敏政
朝代：明
体裁：七言律诗

七十二泉天下奇，尽�寒渌沁诗脾。环亭巧作流觞处，隔座潜通洗墨池。竞病可能湔俗韵，推敲长爱俯清漪。高吟不数澄江练，地主风流盛一时。
洞黄词怀黄尚斌先生
作者：程敏政
朝代：明

洞黄何逶迤，远在天台间。壁立千芙蓉，四顾相回环。缅思洞中人，一去何当还。平生读书处，松桧不改颜。儿孙日以长，济济通朝班。孰识岩栖翁，高名配兹山。我歌洞黄词，怅望春阑珊。生刍杳莫致，浙水东潺潺。
济宁夜雨感怀闻外叔舅侍御李公已赴山东宪副
作者：程敏政
朝代：明

自逐东风过大江，起居终日对船窗。梦随野鹤孤飞健，身似山僧百虑降。人影向灯春寂寂，水声和雨夜淙淙。犹馀一寸思情在，不觉晨钟隔坐撞。
济宁遇周仲瞻黄门夜酌
作者：程敏政
朝代：明

夜刻知传第几筹，谁宾谁主两淹留。雄谈秪觉风生席，烂醉偏怜月在舟。客路西东分济水，离歌长短奏凉州。酒中无复惊人句，愧见城南太白楼。
浙江参议卢君雍葬其父爱竹君于枥山庐于墓左产芝十二茎其婿编脩倪君岳求予诗
作者：程敏政
朝代：明

老人开轩旧爱竹，令子庐墓新生芝。岁寒节操凛未已，三春和气钟于斯。土屋深深枥山底，十二天然朵云蕊。孤绝难同众草芳，色映薇花照江水。回望谢庭花满烟，儿孙玉立如芝妍。古人孝感非浪语，至性由来天所怜。
浪淘沙·八月九日早至南山庵
作者：程敏政
朝代：明

沙口系兰桡。初退溪潮。石成山路树成桥。又见一番新稻熟，犹未趋朝。野寺晚钟敲。声到书巢。此身何日伴渔樵。少答君恩寻旧隐，细和山谣。
浪淘沙·十月十四日病中经宿不寐枕上作
作者：程敏政
朝代：明

风叶走庭阶。月上书斋。隔墙寒影舞松钗。数尽残更人不寐，无奈幽怀。酾酒断溪涯。题遍苍崖。病来耽误几青鞋。不待一分林下福，也共时乖。
浪淘沙令 四景乐道辞 其一
作者：程敏政
朝代：明
体裁：词

春雨夜如何。花靥红多。窗前黄鸟数声过。斜挂氅衣初睡起，日上庭柯。人世苦奔波。两鬓霜皤。争如溪上理渔蓑。笑问东风来几阵，酒满香螺。
浪淘沙令·其三
作者：程敏政
朝代：明
体裁：词

秋意到郊亭。水褪沙汀。金茎香泻瓮头青。柱杖西畴看稻了，细检丹经。蒲柳最先零。羲驭难停。旧时交友似晨星。惟有黄花开更好，多谢园丁。
浪淘沙令·其二
作者：程敏政
朝代：明
体裁：词

竹院好风凉。洗尽炎光。呼童閒试水沈香。数卷南华看未了，且困藤床。官道暗尘黄。四体流浆。可能知有翠寒堂。尽日茶瓜留客坐，一调沧浪。
浪淘沙令·其四
作者：程敏政
朝代：明
体裁：词

庭满冻苔斑。农事都閒。尖风不到水云间。曝背茅檐调鹤舞，一任疏顽。名利几人还。雪拥关山。金丹留我镜中颜。起索梅花同一笑，紧闭柴关。
浪淘沙令·四景乐道辞
作者：程敏政
朝代：明

春雨夜如何。花靥红多。窗前黄鸟数声过。斜挂氅衣初睡起，日上庭柯。人世苦奔波。两鬓霜皤。争如溪上理渔蓑。笑问东风来几阵，酒满香螺。竹院好风凉。洗尽炎光。呼童閒试水沈香。数卷南华看未了，且困藤床。官道暗尘黄。四体流浆。可能知有翠寒堂。尽日茶瓜留客坐，一调沧浪。秋意到郊亭。水褪沙汀。金茎香泻瓮头青。柱杖西畴看稻了，细检丹经。蒲柳最先零。羲驭难停。旧时交友似晨星。惟有黄花开更好，多谢园丁。庭满冻苔斑。农事都閒。尖风不到水云间。曝背茅檐调鹤舞，一任疏顽。名利几人还。雪拥关山。金丹留我镜中颜。起索梅花同一笑，紧闭柴关。
海子
作者：程敏政
朝代：明
体裁：五言绝句

十里城阴道，西湖一派分。秋晴沙岸尾，时见白鸥群。
海阳周司训教政遗思卷
作者：程敏政
朝代：明

缅怀三代士，学以济物成。惓惓致泽心，岂在口耳精。圣涯去已远，随世图功名。不有奎聚贤，斯道孰主盟。天命凛攸畏，人穷亦堪矜。体用收一原，庶无沗所生。我从归田来，间入新安城。过从得周君，岭海人中英。尚友古贤豪，不与流俗争。黉宫受规约，一一知躬行。文章谢葩藻，材器多恢宏。有时奉檄往，署事花封厅。一挥举错间，居然得民情。刻覈我何有，迂阔劳讥评。屈指九寒暑，松桧无渝青。孤舟载行李，夹路闻歌声。惟时秋雨霁，祖道开江亭。屏山翠可飧，练水濯发明。一杯属君饮，及此天衢亨。达道须壮年，日月无留停。丈夫志有在，岂为春花荣。蹇予洛党裔，茕茕抱遗经。况生紫阳里，半世惭幽贞。习魔固有种，放罪容归耕。所愿天子圣，众彦登王庭。君行倘有合，凤鸟一日鸣。治教炳前烈，周道无欹倾。吾党重遗思，远大兹发萌。睽违意难极，斜阳下林坰。
涉溪作
作者：程敏政
朝代：明

飞濑淙淙触涧流，十年重到北山游。林花过眼堆红雪，泉石迎人笑白头。迥隔世缘千嶂合，尽收风景一亭幽。缨尘此日无堪濯，随处沧浪看饮牛。
涵碧亭八咏 其一 文峰贡翠
作者：程敏政
朝代：明

池上一峰孤，下瞰池亭小。书空兆人文，卓笔青未了。
涵碧亭八咏 其七 夕照鸢飞
作者：程敏政
朝代：明

斜阳过亭西，纵目随所适。何处一鸢来，飞飞破晴碧。
涵碧亭八咏 其三 潮阁晨钟
作者：程敏政
朝代：明

隐隐青莲居，鲸音断复续。幽人惊起迟，林光动朝旭。
涵碧亭八咏 其二 石鼓浮岚
作者：程敏政
朝代：明

小山本幽绝，晴岚湿衣裾。谁能琢崖藓，正作岐阳书。
涵碧亭八咏 其五 荷塘晓色
作者：程敏政
朝代：明

池亭踏露入，冉冉闻幽香。方塘水如镜，照见芙蓉妆。
涵碧亭八咏 其八 晴渊鱼跃
作者：程敏政
朝代：明

白日下深沼，游鳞动腥风。宛有川上趣，不羡濠梁翁。
涵碧亭八咏 其六 松径秋声
作者：程敏政
朝代：明

四山黄落时，夹路松涛起。中含太古声，能清管弦耳。
涵碧亭八咏 其四 义溪夜笛
作者：程敏政
朝代：明

何人弄长笛，散此柯亭秋。令我发奇思，风吹月波浮。
涵碧亭八咏·文峰贡翠
作者：程敏政
朝代：明

池上一峰孤，下瞰池亭小。书空兆人文，卓笔青未了。小山本幽绝，晴岚湿衣裾。谁能琢崖藓，正作岐阳书。隐隐青莲居，鲸音断复续。幽人惊起迟，林光动朝旭。何人弄长笛，散此柯亭秋。令我发奇思，风吹月波浮。池亭踏露入，冉冉闻幽香。方塘水如镜，照见芙蓉妆。四山黄落时，夹路松涛起。中含太古声，能清管弦耳。斜阳过亭西，纵目随所适。何处一鸢来，飞飞破晴碧。白日下深沼，游鳞动腥风。宛有川上趣，不羡濠梁翁。
涿州道中录野人语
作者：程敏政
朝代：明

我行范阳道，水次遇老叟。时当孟冬尽，破褐露两肘。邂逅一咨诹，向我再三剖。哭言水为沴，天意苦难究。今年六月间，一日夜当丑。山水从西来，声若万雷吼。水头高十丈，没我堤上柳。手指官路旁，瓦砾半榛莽。昔有十数家，青帘市村酒。人物与屋庐，平明荡无有。水面沈沈来，忽见铁枢牖。数日得传闻，水蚀紫荆口。老稚随波流，积尸比山阜。远近皆汤汤，昏垫弗可救。如此数月馀，乃可辨疆亩。下田尽沮洳，高田剩稂莠。农家一岁计，不复望升斗。官府当秋来，催租不容后。嗟嗟下小民，命在令与守。更有观风使，仰若大父母。见此如不闻，恐或坐其咎。我民千馀人，血首当道叩。始获免三分，有若释重负。奈何急馀徵，日日事鞭殴。夫征又百出，一一尽豪取。悲哉一村中，窜者已八九。老夫家无妻，一儿并一妇。两孙方提携，尽可慰衰朽。岂期天不吊，一旦遂穷疚。一儿水中没，一妇嫁邻某。两孙鬻他人，偿官尚难勾。老身自执役，有气孰敢抖。反羡死者安，苦恨生多寿。诏书开赈济，奉者有贤否。终为吏所欺，此食亦难就。与其馁填壑，不若举身走。一饱死即休，宁复念丘首。呼天一何高，呼地一何厚。我闻老叟言，垂涕者良久。恭惟天子圣，化泽被寰囿。声色弗自御，游畋敢谁诱。稼穑深所知，真如古明后。庶徵岂不谙，一变故非偶。无乃诸皋夔，此责当敬受。谁谓斯民痛，不可事焫灸。我亦食人禄，深惭结朱绶。岂无致泽心，无地可藉手。立马野踟蹰，悲风动林薮。
淮安韩太守太经韩同守宗鲁迭饯且有新舟之惠
作者：程敏政
朝代：明

两日淹留楚水涯，郡侯深款见深怀。黄花尚及登高宴，画舫真同寄傲斋。千里归心悬夜月，一天晴色净阴霾。相逢渐愧朱颜改，屈指于今七渡淮。
淮阴侯庙
作者：程敏政
朝代：明

钟室堪嗟走狗烹，反形千古未分明。史官独为将军惜，不念当时老郦生。
淳安司训王君文博来休宁请予记学宫之成适值中秋方喜对月叙旧而开宴之际凉雨骤至因赋此以申去往之情时汪世行令君吴文盛亚参在座诗并及之
作者：程敏政
朝代：明

对影相期月鉴凉，开轩惊见雨丝长。阴晴半日犹难定，离合一尊那可常。候雁来从黄叶渚，秋虫鸣绕绿莎堂。银釭乌臼馀新烛，解与流辉照故乡。
淳安族兄敏恭并孺人方氏挽诗
作者：程敏政
朝代：明

青溪流不极，原自相湖分。庭训看黄甲，林栖尚白云。死无遗憾在，生有义声闻。好伐浪沧石，他年刻诰文。未受三牲养，俄惊两鬓霜。悲生慈竹径，尘掩寿萱堂。阿母书来速，仙翁谱系长。传家孤凤在，恩重水曹郎。
淳安族兄敏恭并孺人方氏挽诗·其一
作者：程敏政
朝代：明

青溪流不极，原自相湖分。庭训看黄甲，林栖尚白云。死无遗憾在，生有义声闻。好伐浪沧石，他年刻诰文。
淳安族兄敏恭并孺人方氏挽诗·其二
作者：程敏政
朝代：明

未受三牲养，俄惊两鬓霜。悲生慈竹径，尘掩寿萱堂。阿母书来速，仙翁谱系长。传家孤凤在，恩重水曹郎。
淳安道中用渔梁坝韵
作者：程敏政
朝代：明

桐梓何年盛，溪头尚有源。疏梅临竹岸，细麦拥茶园。兴薄飞鸦去，閒便浴鹭翻。舟师能指点，空谷应人言。
淳安黄训导禄养堂
作者：程敏政
朝代：明

旋开新酒摘园蔬，日日升堂候起居。堂上老人相顾喜，等閒知是笔耕馀。菽水能供一日欢，霜毛甘共一毡寒。他时更享三牲养，莫忘清溪旧讲坛。
淳安黄训导禄养堂·其一
作者：程敏政
朝代：明

旋开新酒摘园蔬，日日升堂候起居。堂上老人相顾喜，等閒知是笔耕馀。
淳安黄训导禄养堂·其二
作者：程敏政
朝代：明

菽水能供一日欢，霜毛甘共一毡寒。他时更享三牲养，莫忘清溪旧讲坛。
清明前一日至南山
作者：程敏政
朝代：明

一夜春溪落涨痕，不知春色遍郊原。青山麦垄东西坂，流水桃园上下村。鹿迹半惊樵客过，禽声如答路人言。举头不觉先茔近，两两乔松护石门。
清明拜扫远祖兵马
作者：程敏政
朝代：明

亭皋东半匝松杉，百世英灵此秘缄。古迹未亡知县突，坚珉犹刻领军衔。司尊泻露浇坟土，殉剑飞虹贯石岩。支下闻孙今白首，亢宗无力愧朝衫。
清明日发舟偶过广福寺
作者：程敏政
朝代：明

潞河东岸发归程，步入招提问寺名。烟锁绿芜涵暝色，风吹黄柳散春声。廿年赐火惭君宠，四野浇坟怆客情。晚供有茶聊当酒，一番飘泊已清明。
清明日喜埙子至自南山
作者：程敏政
朝代：明

四度清明节，今年觉更轻。杏花春雨后，喜尔到山城。
清明谒西陵饭昌平刘奉祠家次韵李世贤太史
作者：程敏政
朝代：明

何处同君寄一餐，昌平县里旧祠官。停骖已忘征途倦，抚景惟惭得句难。百辟分班朝太寝，五云回首认长安。行人尽说清明近，不似常年节气寒。
清明陪祀西陵二首
作者：程敏政
朝代：明

暖风连日涨游尘，好雨东来足慰人。湿翠倚空山尽出，淡黄当路柳初匀。鸡啼县郭才经午，马踏川原正及春。陵庙礼成归奏御，杏饧榆火一番新。已将微雨湿尘缨，更息寒风待礼成。万口共誇天气好，四山惟见月华明。寝园夜下更声促，辇道沙乾马足轻。一任朝陵常属我，新诗题遍永安城。
清明陪祀西陵二首·其一
作者：程敏政
朝代：明

暖风连日涨游尘，好雨东来足慰人。湿翠倚空山尽出，淡黄当路柳初匀。鸡啼县郭才经午，马踏川原正及春。陵庙礼成归奏御，杏饧榆火一番新。
清明陪祀西陵二首·其二
作者：程敏政
朝代：明

已将微雨湿尘缨，更息寒风待礼成。万口共誇天气好，四山惟见月华明。寝园夜下更声促，辇道沙乾马足轻。一任朝陵常属我，新诗题遍永安城。
清河有感并答尚矩侍读
作者：程敏政
朝代：明

立马萧萧野水南，石梁茅屋暂停骖。并游离合今馀几，此路驰驱已再三。远岫郁葱晴露拥，空林萧飒晚风含。奚囊最爱江都句，郁郁天葩陋海昙。
渔梁坝登舟至浦口初闻雷饯者相贺
作者：程敏政
朝代：明

路当歙县境，水是浙江源。竹树知谁氏，风光似故园。峰头岚翠合，石齿浪花翻。举棹闻雷处，嘉祯感赠言。
渡江次采石
作者：程敏政
朝代：明

二十年来尘鞅中，临江喜遇快哉风。六朝隐隐寒山翠，万里沈沈夕照红。绝海舟航南北共，兼天波浪古今雄。拟沽采石矶头酒，浇我平生磊磈胸。
渡江至仪真是日微风不兴江水如镜与伯谐伯常缓酌微吟不觉至暮
作者：程敏政
朝代：明

彩舟摇下石城湾，风定潮平客意閒。鸣橹不惊沙上鸟，推窗如看镜中山。一天秋色供诗料，五斗春风入壮颜。津吏又迎江北路，汉槎新自秣陵还。
渡淮次濠梁
作者：程敏政
朝代：明

万里无风起片云，中流一绿浩沄沄。源从桐柏山中泻，路自濠梁驿下分。贾客帆樯依岸宿，皇陵钟磬隔城闻。逢人欲问观鱼乐，庄子台前又夕曛。
渡滹沱河
作者：程敏政
朝代：明

寒风挟霜起，冰浪从西来。下触断桥柱，碎此千琼瑰。流响甚清冽，惊波屡盘洄。官舟大如掌，疾棹过南隈。古来济川人，感激多良材。
渡白沟
作者：程敏政
朝代：明

白沟东下水如襟，不尽行人吊古心。戍垒风云流断岸，农家烟火半空林。往来此日通燕粤，兴废千年说宋金。似有渔郎知此意，棹歌声入水云深。
游万山观
作者：程敏政
朝代：明

何代迎仙地，高低复起楼。东明先得日，西爽最宜秋。帆影林梢见，岚光脚下流。道人吹铁笛，飞思绕瀛洲。
游归值雨
作者：程敏政
朝代：明

胜日春郊马足轻，归来风雨暗东城。阴晴多谢天公巧，容我看山一度行。
游惠山与廷韶赋诗看懋成作画不觉至暮相别未数里风雨大作竟误一程船窗灯下漫赋一律奉寄二君子
作者：程敏政
朝代：明

笑坐泉亭汲水尝，偶然行乐便相忘。南来渐有江山癖，北去那忧岁月长。好景正堪增罨画，短吟犹未病奚囊。早知风雨春江暮，悔不随缘宿上方。
游普照寺观石镜相传黄巢过此照其形为异类因纵火焚之久乃复明苏子由宰绩溪日尝有留题石刻今不存矣
作者：程敏政
朝代：明

高崖直下如削铁，不识何年鬼工截。巧令中有鉴光寒，万古照人长不灭。绿苔半锁苍藤封，雾雨不晦天然铜。禅家意巧作幻境，邻近便起空王宫。泗滨浮石曾充磬，明者何妨堪作镜。玉蕴山辉古则然，此论行时众方定。颇闻巢贼窥山城，虐燄一日昏其明。杀心久已变豹虎，何怪照出非人形。我来适当春雨后，老僧立话徘徊久。小苏旧迹今已亡，惟有遗诗在人口。东风萧萧吹瘦颜，笑复摩挲对面看。山灵可解知人意，照见胸中一寸丹。
游月河寺次韵顾光禄
作者：程敏政
朝代：明

空门坐隔河，风柳扇微和。晓色城头尽，春声水上多。过墙燕市酒，倚席渭城歌。不尽游人兴，诗悭可奈何。一径曲通河，经春土脉和。破篱编苇密，老圃种花多。惠远还能笑，昌黎不解歌。题名人半老，莫更问谁何。
游月河寺次韵顾光禄·其一
作者：程敏政
朝代：明

空门坐隔河，风柳扇微和。晓色城头尽，春声水上多。过墙燕市酒，倚席渭城歌。不尽游人兴，诗悭可奈何。
游月河寺次韵顾光禄·其二
作者：程敏政
朝代：明

一径曲通河，经春土脉和。破篱编苇密，老圃种花多。惠远还能笑，昌黎不解歌。题名人半老，莫更问谁何。
游桓山
作者：程敏政
朝代：明

别路停桡泗水浔，秋山高处一登临。夕阳回望州城远，落木中穿石洞深。桓氏久应无葬骨，梵宫聊尔系游心。磨崖尚刻苏公字，击节何人续楚吟。
游水西太平诸寺
作者：程敏政
朝代：明

胜日须行乐，联镳过水西。桐花嘶騕袅，松树隐招提。碎月滩声在，披云黛色迷。老僧谈故迹，随处可留题。
游焦山
作者：程敏政
朝代：明

十日横江雨未晴，舣舟来作看山行。海滨烟堠遥分帜，树杪风帆欲近城。去国身轻随雁落，登高诗健逐潮生。閒心愿托焦光隐，客里先抛第一盟。
游王司言国宾郊园
作者：程敏政
朝代：明

风逗黄云涨麦川，井分新绿绕瓜田。童穿墙缺携壶到，客趁堂虚借榻眠。乐憩午阴怜困马，预传秋律爱鸣蝉。城楼咫尺忘归晚，多少诗情落照边。
游白水寺
作者：程敏政
朝代：明

几曲晴纱不受尘，望中云近绿杨津。峰腰屏足疑无地，谷口闻声忽有人。静爱寺山青隐隐，圣传池水白粼粼。同来宗契兼乡契，病酒无妨更一巡。
游紫阳山寻许宣平金野仙二真遗迹次旧韵二首 其一 和宣平韵
作者：程敏政
朝代：明
体裁：五言律诗

屋踞苍崖下，人行老树颠。寻诗敲翠竹，消醉饮清泉。歌出黄牛背，帆飞白鸟前。尘缨犹未洗，结社在何年。
游紫阳山寻许宣平金野仙二真遗迹次旧韵二首 其一 和宣平韵
作者：程敏政
朝代：明

屋踞苍崖下，人行老树颠。寻诗敲翠竹，消醉饮清泉。歌出黄牛背，帆飞白鸟前。尘缨犹未洗，结社在何年。一峰孤耸碧孱颜，琳馆遥当紫翠间。桑坞日斜鸡唱晚，松庭风静鹤声閒。轩辕丹熟惟馀井，太白诗高可配山。吟眺未胜天渐暝，兴随流水不知还。
游紫阳山寻许宣平金野仙二真遗迹次旧韵二首 其二 和野仙韵
作者：程敏政
朝代：明
体裁：七言律诗

一峰孤耸碧孱颜，琳馆遥当紫翠间。桑坞日斜鸡唱晚，松庭风静鹤声閒。轩辕丹熟惟馀井，太白诗高可配山。吟眺未胜天渐暝，兴随流水不知还。
游西山道中作
作者：程敏政
朝代：明

二十馀年薄宦身，投簪方许作游人。春空白鸟来无际，晓雾青山出未匀。閒坐水边飞酒盏，远从亭上振衣尘。沙桥野店东风里，柳眼相窥一最真。
游锦衣章千户彦广园亭
作者：程敏政
朝代：明

雨后园亭秀逼人，偶来忘却宦游身。竹林气爽宁知暑，槐幄阴浓不受尘。酒发旧醅春滟滟，果尝新摘露津津。晚凉无限濠梁兴，独瞰芳塘数巨鳞。抗尘松柏翠为亭，夹路蔷薇锦作屏。盘谷人家兼绂冕，辋川风物中丹青。诗囊泻处真谁壮，屐齿归时亦自馨。地主分花频订约，尽开荒圃候园丁。
游锦衣章千户彦广园亭·其一
作者：程敏政
朝代：明

雨后园亭秀逼人，偶来忘却宦游身。竹林气爽宁知暑，槐幄阴浓不受尘。酒发旧醅春滟滟，果尝新摘露津津。晚凉无限濠梁兴，独瞰芳塘数巨鳞。
游锦衣章千户彦广园亭·其二
作者：程敏政
朝代：明

抗尘松柏翠为亭，夹路蔷薇锦作屏。盘谷人家兼绂冕，辋川风物中丹青。诗囊泻处真谁壮，屐齿归时亦自馨。地主分花频订约，尽开荒圃候园丁。
游问政山至兴道观
作者：程敏政
朝代：明

薰风初试旧轻纱，越岭穿崖一径斜。雾里楼台成海市，云中鸡犬类仙家。欲尝风味频供笋，未解春酲只唤茶。谏议真人都不见，独留荒冢对繁花。
游黄山约二三知旧
作者：程敏政
朝代：明

三十六峰天下奇，廿年空尔卜游期。丹梯欲上扪参处，石罅还寻炼药池。诗刻定应谁赋好，山灵莫笑我来迟。一尊约与君同去，正值天空木落时。
湖上待刘邦彦不至
作者：程敏政
朝代：明

当时曾觅卧游篇，今日重来更惘然。绿芰晚风频唤酒，白沤新水漫停船。谁能向子封佳社，独可寻僧结净缘。明发又从严濑去，潮声空落暮江边。
湖广巡抚韩贯道都宪年兄移治河南有诗见寄次韵奉酬
作者：程敏政
朝代：明

一缄细读晚风前，秀句分明压惠连。别计数年书札少，喜占今夜烛花偏。寻行我负经帷久，换节君承御墨鲜。玉署有怀清不寐，可人明月共遥天。